Demonstranti u Makedoniji upali u parlament | Gde Investirati\nDemonstranti u Makedoniji upali u parlament\nApril 28, 2017\tComments 0\nMakedonska policija je ispraznila zgradu Sobranja, svetla u njoj su pogašena, a pred svim ulazima u parlament nalaze se pripadnici policije.\nOko zgrade Sobranja su postavljene metalne barikade, javlja MIA\nNavodi se da je makedonsko Ministarstvo unutrašnjih poslova saopštilo da se vrši provera da li u radnim prostorijama parlamenta ima zaostalih liza kojima je potrebna medicinska pomoć.\nMIA navodi da se ispred Sobranja nalaze okupljeni građani, ali da je situacija mirna.\nGrađani Makedonije, koji mesecima protestuju protiv mogućnosti da SDSM Zorana Zaeva sa albanskim partijama formira novu vladu, večeras će u šatorima zanoćiti ispred zgrade Sobranja.\nPrema procenama skopskih medija, ispred Sobranja se nalazi više od 50.000 ljudi, a njima će se tokom noći priključiti i građani iz više makedonskih gradova.\nOni se protive izboru Talata Džeferija iz albanske partije DUI za predsednika parlamenta i smatraju da je to učinjeno protivno Ustavu i zakonu.\nU proglasu koji su prosledili svim medijima i stranim ambasadama u Skoplju navodi se da je narod pokazao da brani demokratiju u Makedoniji i da je pokazao veći stepen “razumnosti”, kao i nameru “da se ide do kraja”, odnosno da “nema odstupanja”, preneli su skopski mediji.\nDirektorka Klinike za hirurške bolesti “Sveti Naum Ohridski” (Gradske bolnice) Jasminka Čabukovska izjavila je za tu agenciju da je u Sobranju ukupno povređeno 45 lica, među kojima troje policajaca i pripadnika obezbeđenja.\nMinistarstvo unutrašnjih poslova Makedonije saopštilo jes da su evakuisani preostali poslanici tamošnjeg parlamenta.\n“U Sobranju Republike Makedonije vrši se evakuacija preostalih poslanika, a povređeni poslanik Zijadin Sela evakuisan je iz Sobranja i specijalnim vozilom prevezen u Urgentni centar”, stoji u saopštenju.\nTo ministarstvo je prethodno objavilo da su do 20:43 sati pripadnici specijalne jedinice koji su ušli u Sobranje Republike Makedonije evakuisali 30 poslanika.\n“Danas oko 18:50 sati građani koji protestuju u organizaciji građanske inicijative ‘Za zajedničku Makedoniju’ nasilno su ušli u prostorije Sobranja Republike Makedonije. U narušavanju javnog reda i mira povrede je zadobilo nekoliko poslanika Sobranja i nekoliko civila”, stoji u saopštenju ovog ministarstva.\nNavodi se da se u operativnom štabu ministarstva prisutni ministar Agim Nuhiju, direktor Biroa za javnu bezbednost Mitko Čavkov, zamenik direktora tog biroa Besir Deari, pomoćnici ministra, pomoćnici direktora, kao i ostali rukovodioci i članovi operativnog štaba.\nU makedonskom Sobranju od šest sati popodne odvijala se prava drama, gde su demonstranti, nakon što je parlamentarna većina izabrala Talata Džaferija za predsedavajućeg parlamenta, upali u zgradu i napali i raskrvarili glave lidera SDSM Zorana Zaeva i potpredsednika te stranke Damjanu Mančevskom, a teže je povređen poslanik Alijanse za Albance, Zijadin Sela, javili su tamošnji mediji.\nPrevious Dug Petrohemije biće delom otpisan, delom pretvoren u vlasništvo\nNext Wall Street: Indeksi podstaknuti dobrim poslovnim rezultatima\nVučić napustio Brisel u znak protesta\nPremijer Aleksandar Vučić u znak protesta što je Hrvatska blokirala poglavlje 26 napustio je Brisel, saznaje RTS.\nEvropska Unija preti Velikoj Britaniji\nUkoliko Britanija napusti EU, bez da osigura pun pristup jedinstvenom tržištu, banke će verovatno prebaciti deo poslovanja u ostale zemlje evropskog bloka.


Vučić i Čepurin očekuju da će predstavljanje Srbije u Sankt Peterburgu doprineti intenziviranju srpsko-ruske ekonomske saradnje, ali i sveukupnim srpsko-ruskim odnosima u obostranom interesu. I ovom prilikom je konstatovano da se odnosi dveju zemalja dobro razvijaju.\nMarokanski kralj Muhamed VI čestitao Vučiću pobedu na izborima\nVučić i ambasador Belhaž su se saglasili da je ovogodišnje obeležavanje šezdesetogodišnjice uspostavljanja diplomatskih odnosa prilika da dve zemlje nadograde dobre političke odnose većom privrednom saradnjom. Dvojica sagovornika su, kako je saopšteno iz Vlade Srbije, izrazila očekivanje da će između Srbije i Maroka biti ustanovljena bolja razmena informacija, organizovan međusobni nastup na tržištu i povezivanje odgovarajućih asocijacija privrednika.\nPremijer Vučić zahvalio je ambasadoru Belhažu na čvrstom stavu Maroka o nepriznavanju jednostrano proglašene nezavisnosti Kosova, koji je došao do izražaja i prilikom glasanja protiv prijema takozvanog Kosova u UNESKO.\nPremijer Srbije Aleksandar Vučić rekao je danas ambasadoru Crne Gore u Beogradu Branislavu Mićunoviću da će kao predsednik Srbije ostati posvećen daljem razvoju dobrih i prijateljskih odnosa, podsticanju unapredjenja ekonomske saradnje i infrastrukturnom povezivanju Srbije i Crne Gore.


Nedim Sejdinović dobio mnogobrojne pretnje i uvrede preko FB stanice Srbija Naša zemlja | NDNV\nPredsednik Nezavisnog društva novinara Vojvodine (NDNV) Nedim Sejdinović dobio je danas mnogobrojne pretnje i uvrede preko fejsbuk stranice “Srbija Naša zemlja”.\nNa toj stranici objavljen je kratak tekst u kojem se navodi da je Sejdinović “vojvođanski separatista” i “islamski fanatik” koji “prezire Srbiju i Srbe”, a potom je u mnogobrojnim komentarima Sejdinoviću upućen veliki broj pretnji smrću i proterivanjem, kao i uvreda.\n“Interesantno je da sam užasne pretnje i uvrede u serijama dobijao tokom protesta posle predsedničkih izbora 2017. godine”, rekao je Sejdinović.\nOn je dodao da misli da iza kampanje stoji vlast koja se uzrujala zbog građana na ulici, pa kreće svim silama na “protivnike”.\n“U pitanju je nesumnjivo organizovana akcija zastrašivanja”, rekao je Sejdinović.


Neizvesni izbori u Velikoj Britaniji - 01.05.2015, Sputnik Srbija\nNeizvesni izbori u Velikoj Britaniji\nNedelju dana uoči izbora u Velikoj Britaniji, 7. maja, ishod je neizvestan. U završnici izborne trke konzervativci i laburisti su jedni drugima rame uz rame, a... 01.05.2015, Sputnik Srbija\n15:25 01.05.2015 (Osveženo: 15:25 29.10.2021)\n© Wikipedia / Diliff London\nNedelju dana uoči izbora u Velikoj Britaniji, 7. maja, ishod je neizvestan. U završnici izborne trke konzervativci i laburisti su jedni drugima rame uz rame, a rezultati istraživanja javnog mnjenja su kontradiktorni.\nU anketi „Ivning standarda“ konzervativna partija Dejvida Kamerona vodi sa pet odsto glasova, dok je u istraživanju Panelbejza laburista Ed Miliband ispred lidera Torijevaca.\nNa trećem mestu je UKIP, Stranka nezavisnosti Velike Britanije, čija podrška je skočila na 17 odsto.\nBudućnost Velike Britanije u EU je više nego ikada pre pod znakom pitanja. Laburisti su obećali da će Britanija ostati članica EU, dok konzervativci predlažu referendum za opstanak u EU.\nZa Milibanda „mesto Velike Britanije je u Evropskoj uniji“. Cilj laburista je da promene politiku „izolacionizma konzervativaca koja je umanjila britanski značaj u svetu“, napisao je u autorskom tekstu za „Figaro“.\nVlada ističe u prvi plan dobre ekonomske rezultate — privredni rast u Velikoj Britaniji je tri odsto, a nezaposlenost je pala na nivo iz 2008. godine. Kameron govori o Velikoj Britaniji kao o „fabrici za nova radna mesta u EU“.\n„Britanija je otvorila više od dva miliona radnih mesta u poslednjih pet godina, hiljadu dnevno od kad smo u Vladi. Više radnih mesta je stvoreno ovde, nego u 27 članica EU zajedno“, rekao je britanski premijer na predizbornom mitingu u Birmingemu.\nNezaposlenost je, međutim, i dalje glavna briga Britanaca, kao i novi rezovi u budžetu za socijalnu politiku, na šta ukazuju laburisti.\nPitanje bezbednosti je jedna od glavnih tema kampanje. Poslanici iz parlamentarne komisije za odbranu su tražili da se Velika Britanija dodatno naoruža, a kao glavne pretnje za njenu bezbednost su naveli Rusiju i međunarodni terorizam.\nStrah od novog talasa imigranata, koji je prisutniji nakon nedavnih tragedija sa migrantima u Mediteranu, ojačao je pozicije ultradesničara iz UKIP-a, koji su za izlazak Velike Briranije iz Evropske unije.\nAnalitičari ocenjuju da će pobednik na izborima morati da uđe u koaliciju kako bi dobio većinu u Donjem domu.\nOd manjih stranaka u igri je Liberalno-demokratska partija Nika Klega, saveznika Dejvida Kamerona, kao i popularna Škotska nacionalna partija koja je se bori za nezavisnost Škotske. Šef partije, harizmatična Nikola Sturdžen, koju su protivnici prozvali „Lejdi Makbet na štiklama“, a sledbenici „najmoćnijom ženom Velike Britanije“ izbila je u prvi plan tokom kampanje. Iako su dve glavne političke formacije odbacile mogućnost koalicije sa strankom koja preti da rasturi državu, njena podrška Milibandu bi mogla da odluči ishod izbora.


Usvojen Prijedlog zakona o zaduživanju Republike Srpske - Klix.ba\n14.6.2012. u 18:59\nVlada Republike Srpske utvrdila je danas Prijedlog zakona o zaduživanju, dugu i garancijama RS-a, saopšteno je iz Biroa Vlade za odnose sa javnošću.\nOvim zakonom uređuju se način i postupak zaduživanja, izdavanje garancija i emisija hartija od vrijednosti Republike Srpske, jedinica lokalne samouprave i fondova socijalne sigurnosti, obezbjeđenje sredstava za otplatu duga, vođenje evidencije o dugu, garancijama i hartijama od vrijednosti.\nVlada je usvojila Program potpunog stambenog zbrinjavanja porodica poginulih boraca i ratnih vojnih invalida od prve do četvrte kategorije u RS-u za ovu godinu.\nZa izgradnju stambenih jedinica u ovoj godini u Budžetu ovog bh. entiteta planirana su tri miliona KM.\nVlada je usvojila Realizaciju Programa potpunog stambenog zbrinjavanja porodica poginulih boraca i ratnih vojnih invalida od prve do četvrte kategorije u RS-u za prošlu godinu.\nVlada je prihvatila zaduženje RS-a prema Međunarodnoj banci za obnovu i razvoj za dodatno finansiranje po projektu unapređenja dostupnosti finansijskih sredstava za mala i srednja preduzeća u iznosu od 36.040.000 evura, što je 40 odsto od ukupno odobrenog kredita za BiH koji iznosi 90.100.000 eura.\nKreditna sredstva namijenjena su za finansiranje malih i srednjih preduzeća koja doprinose rastu regionalne ekonomije i izvoza u oblasti: proizvodnje, proizvodnje hrane, prerade poljoprivrednih proizvoda ili srodnim uslugama.\nNa sjednici je usvojena informaciju u vezi sa osnivanjem Instituta "Ivo Andrić“, te izvještaj o finansijskom poslovanju Fonda za penzijsko-invalidsko osiguranje Republike Srpske za prošlu godinu.\nNa sjednici je doneseno rješenje o imenovanju članova Savjeta za demografsku politiku.\nVlada je usvojila i Izvještaj o stanju u bankarskom sistemu RS-a za prošlu godinu i Izvještaj o poslovanju i rezultatima rada sa finansijskim izvještajem Agencije za bankarstvo RS-a za prošlu godinu.\nNa sjednici je usvojen Program rada Turističke organizacije RS za ovu godinu, Program rada i finansijskog plana Javne ustanove Nacionalni park "Sutjeska" Tjentište za ovu godinu, te Godišnji program zaštite i poslovanja Javne ustanove Nacionalni park "Kozara" Prijedor za ovu godinu.\nVlada je odobrila proširenje operativnog budžeta u okviru zakonskog budžeta RS-a za ovu godinu, u okviru Ministarstva zdravlja i socijalne zaštite, u ukupnom iznosu od 234.420 KM za prvu polovinu ove godine.\nOvo proširenje operativnog budžeta biće obezbijeđeno na pozicijama Finansiranje projekata i programa u skladu sa Zakonom o igrama na sreću (117.210 KM) i Doznake za zbrinjavanje žrtava nasilja u porodici (117.210 KM).\nVlada Republike Srpske odobrila je isplatu 50.000 KM sa računa posebnih namjena za uplatu depozita u cilju učešća na licitaciji 21. juna radi kupovine cjelokupne imovine privrednog društva "Hranaprodukt“ iz Šamca u stečaju.


Đukanović najavio učešće crnogorski vojnika u mirovnim operacijama\nPredsjednik Vlade Milo Đukanović najavio je nakon susreta sa američkim sekretarom za odbranu Donaldom Ramsfeldom u Tirani da će crnogorski vojnici ići na Floridu kako bi se obučavali za učešće u mirovnim operacijama.\nĐukanović je kazao da je na sastanku sa američkim sekretarom za odbranu Donaldom Ramsfeldom razgovarano i o uključivanju predstavnika crnogorske vojske u programe pripreme jedinica za učešće u mirovnim operacijama.\n"Takvi programi se odvijaju na Floridi i mi smo dogovorili da par prvih redstavnika Vojske Crne Gore uskoro bude uključeno u taj program i da se krene sa pažljivom pripremom jedinica crnogorske vojske koje bi mogle ubuduće participirati u okviru neke međunarodne misije”, kazao je Đukanović nakon susreta u Tirani.\nOn nije rekao koje bi crnogorske jedinice mogle učestvovati u tim operacijama.\nĐukanović je ponovio da Crna Gora mora ispunjavati obaveze prema NATO-u, uključujući učešće u okviru zajedničkih snaga.\n“Profesionalci u vojsci Crne Gore na dobrovoljnoj osnovi će se opređeljivati za učešće u takvim operacijama”, rekao je premijer.\nNa Okruglom stolu o regionalnim mjerama protiv organizovanog krimila i uspostavljanju tužilačke saradnje u Podgorici, crnogorski ministar pravde Željko Šturanović rekao je da je saradnja tužilaca, sudija i policije regiona neophodna u suzbijanju najtežih oblika kriminalnog đelovanja.\nŠturanović je istakao da je »strateško opređeljenje Crne Gore evropska i moderna država koja se efikasno bori protiv svih oblika kriminala«.\nOn je kazao da sprovođenje sveobuhvatne pravosudne reforme nalaže potrebu da se donese i novi strateški dokument za oblast pravosuđa, zbog čega je urađena radna verzija Strategije reforme pravosuđa, kojom su određeni ključni ciljevi dalje reforme u ovoj oblasti.\nVrhovni državni tužilac Vesna Medenica ocijenila je da je Crna Gora preduzela odlučujuće korake ka stvaranju stabilnih političkih institucija i odgovorne i funkcionalne vlasti na svim nivoima, i dodala da "od Crne Gore, a pogotovu nakon njenog osamostaljenja, svi to očekuju".\nOna je kazala da se korupcija ne smije ostaviti po strani, već se mora sarađivati i preventivno đelovati kako bi se onemogućilo da organizovani kriminal utiče na nju.\nOkrugli sto organizovan je u okviru CARDS regionalnog projekta, u kojem Crna Gora učestvuje već tri godine, a cilj mu je uspostavljanje nezavisnog, povjerljivog i funkcionalnog sudstva i povećanje sudske saradnje na zapadnom Balkanu.\nNa dvodnevnom skupu učestvuju predstavnici tužilačkih organizacija zemalja zapadnog Balkana, kao i predstavnici Evropske komisije i Savjeta Evrope.


DUPLI TRIUMF ŠKOLE FUDBALA TIMOK 1919 NA TURNIRU U JAGODINI - Istočne VESTI\nMlađe kategorije Fudbalskog kluba Timok 1919 prate uspehe prvog tima, koji se nalazi na čelu Srpske lige “Istok” i u kontinuitetu beleže sjajne rezultate. Tako je bilo i ovog vikenda u Jagodini, gde su dve selekcije zaječarskog kluba dominirale na prestižnom turniru i donele kući dva pehara.\nU pitanju su dečaci ali i devojčice, što valja posebno istaći, rođeni 2010. i 2012. godine, koji su svako u svom uzrastu na superioran način prigrabili pehar i zlatne medalje na terenu u Jagodini. Igrači rođeni 2010. su u finalu nadigrali Mali Bor, dok su mlađi članovi ekspedicije Timoka 1919 u meču za 1. mesto savladali “Violu” iz Ćuprije.\nGeneraciju 2010. godišta predvodi Ivan Aleksić, još uvek aktivni fudbaler i prvotimac Timoka, dok dve godine mlađe fudbalere trenira Saša Smiljković, koje očekuju i zimski izazovi sa svojim igračima. Stariji će uskoro početi sa učešćem u niškoj Fer plej ligi, dok će se mali fudbaleri rođeni 2012. godine od novembra nadmetati u Ligi budućih šampiona Timočke Krajine, projektu koji je pokrenuo Sportski savez grada Zaječara nakon dogovora sa čelnicima ove Lige, čije utakmice će se igrati u hali sportova na Kraljevici.


Izetbegovićeva SDA traži da PIC sankcioniše Dodika\nTanjug 21. aprila 2021. 17:44\nSARAJEVO – Najuticajnija bošnjačka SDA pozvala je zemje članice Upravnog odbora Veća za implementaciju mira (PIC) da uvede sankcije srpskom članu i predsedavajućem BiH Miloradu Dodiku zbog, kako navode, secesionističkih pretnji.\nTa stranka smatra da je krajnje vreme da PIC prestane da uzmičei pred, kako kažu, „političkim siledžijstvom, kao i da sankcionisanjem propagatora secesionizma, spreči destabilizaciju u zemlji“, prenela je Fena.\nOni su pozvali PIC da, u skladu sa svojim mandatom, uvede sankcije Dodiku, koji je i predsednik najuticajnije vladajuće stranke u Republici Srpskoj i BiH, zbog, kako navode, secesionističkih pretnji kojim ugrožava Dejtonski mirovni sporazum.\nSDA Dodika optužuje da već duži vremenski period „deluje direktno protiv stabilnosti i mira u Bosni i Hercegovini i usporava i blokira reformske procese“.\n„Njegove stalno ponavljane izjave, kojima preti secesijom Republike Srpske i rušenjem Dejtonskog mirovnog sporazuma, praćene blokadom bh. institucija, onemogućavaju preko potrebni politički i društveni dijalog kojim bi trebalo da se ubrzaju integracijski procesi u korist svih građana i naroda u BiH“, saopšteno je iz SDA.


Kurc pozvao premijere Zapadnog Balkana 19. novembra u Beč - Sputnjik Srbija\n01:43 19 Januar 2020\nKurc pozvao premijere Zapadnog Balkana 19. novembra u Beč\n17:19 14.11.2018 Preuzmite kraći link\nAustrijski kancelar Sebastijan Kurc pozvao je na radni razgovor u ponedeljak 19. novembra u Beč premijere Zapadnog Balkana.\nRazgovorima će prisustvovati premijeri Albanije, Makedonije, Crne Gore, predsedavajući Saveta ministara BiH, premijer privremenih institucija u Prištini. Očekuje se da će sastanku u Beču prisustvovati i premijerka Srbije Ana Brnabić, preneo je Tanjug.\nTakođe, sastanku će, kako je najavljeno, prisustvovati i evropski komesar za proširenje Johanes Han, te i komesarka za digitalnu privredu i društvo Marija Gabriel.\nPored toga, on je ukazao da je stav Austrije, ali i većine u EU, da se moraju podržati sva rešenja koja proisteknu iz dijaloga.


Anđelković: U provokaciju umešane zapadne sile, smeta im Putin | Republika Srpska\nНасловна Србија Anđelković: U provokaciju umešane zapadne sile, smeta im Putin\nBEOGRAD – Politički analitičar Dragomir Anđelković izjavio je danas da je u ono što se dogodilo na fudbalskoj utakmici Srbija – Albanija umešana albanska država i neki zapadni centri moći iz EU i da je to u vezi sa najavljenom posetom predsednika Rusije Vladimira Putina Beogradu.\nOn je ukazao da je reč o pokušaju polarizacije srpskog društva, potpaljivanja sukoba unutar same Srbije i vređanja nacionalnog ponosa. „Zar bi mogao u normalnim okolnostima u nekoj drugoj zemlji neko da se ubaci nekoliko puta u kameru i da na taj način vređa i samog premijera“, upitao je Anđelković.\nPročitajte još:* Olsi Rama pušten na slobodu: Ne može mi niko ništa ja sam američki državljanin! * Brat premijera Albanije izazvao prekid utakmice! * KRAJ: Srbija – Albanija prekinut meč u 41. minutu * Albanci opkolili srpsku ambasadu u Tirani


Sukobi u parlamentu, višednevni protesti na ulicama Crne Gore i uzavrela atmosfera nakon usvajanja Zakona o slobodi veroispovesti - 88 intelektualaca sa prostora nekadašnje Jugoslavije tvrdi - za sve je odgovoran zvanični Beograd, navodi N1.\n- Pa meni se čini da je cilj zapravo povratak politici 90-ih godina. Mi znamo kako je prošla ta politika i kako su prošli Srbi u delovima bivše Jugoslavije kada je Milošević ozvaničio svoju politiku. Tamo gde je ta politika bila dominantna, Srba više nema. Srbija nema dobre odnose ni sa Makedonijom, ni sa Hrvatskom, ni sa Crnom Gorom, ni sa Bosnom... Pa moramo pomisliti, gde je razlog, gde je uzrok takve situacije? Sigurno je dobrim delom, najvećim delom uzrok ovde u Srbiji - kaže Filip David, pisac.\nCilj apela je da se spor političkih aktera dve zemlje i Srpske pravoslavne crkve reši mirnim putem, kaže Nikola Samardžić, jedan od njegovih potpisnika, koji smatra da je uspostavljen kontinuitet događaja destabilizacije celog regiona.\n- Koju ohrabruju Rusija, Kina i Turska, svaka od tih sila sa svojim interesima, a zajednička osobina tih interesa jeste da su oni demokratski i da su oni namenjeni izazivanju političke nestabilnosti, ekonomske zavisnosti od tih autoritarnih režima i naravno izazivanje novih oblika etničke i verske mržnje u susedstvu - navodi istoričar Samardžić, piše N1.\nA dok pojedinci potpisuju apel, ukazujući na ulogu Srbije kao destabilizatora, jedan od članova Saveza za Srbiju Vuk Jeremić optužuje državni vrh za saučesništvo.\n- Vlast u Beogradu je u poslednjih nekoliko dana aktivno, diplomatski zataškavala ono što se dešava u Crnoj Gori. Dakle, ne samo da su bili nemi i ćutali, zapravo, pravili su aktivne korake koje bi za svoju posledicu imali i imaju opravdanje koraka crnogorskog režima - rekao je Vuk Jeremić, predsednik Narodne stranke i jedan od lidera SzS.\nPROTESTNE ŠETNJE U CRNOJ GORI Više hiljada ljudi na ulicama i večeras iskazalo nezadovoljstvo usvojenim zakonom (VIDEO)\nPremijer Crne Gore: Poslednje upozorenje mitropolitu Amfilohiju\nMUP Crne Gore: Procesuirano više lica zbog incidenata u tri grada\nPredsednik Srbije Aleksandar Vučić odbacuje sve opužbe i smatra da se apel intelektualaca odnosi na stav da je Srbija uvek i za sve kriva.\n- Beograd nema nikakvu krivicu, ni u čemu nismo učestvovali, u Crnoj Gori, ni na koji način, osim što izražavamo brigu za svoj srpski narod i za Srpsku pravoslavnu crkcu (...) Ako je to moj greh, ja ga prihvatam, a da prihvatam greh da sam istovremeno i izdajnik, zbog toga što, valjda nisam zaratio, jer nisam povukao tenkove prema Crnoj Gori... Ako je ljudima tako najlakše, evo, kriv sam za sve - rekao je Vučić.\nPoglavar Srpske pravolsavne crkve patrijarh Irinej izjavio je ranije danas da se čeka dalji razvoj situacije u Crnoj Gori i da je poslao nekoliko pisama i mitropolitu crnogorsko-primorskom Amfilohiju i predsedniku Crne Gore Milu Đukanoviću, dok će se sa predsednikom Vučićem sastati u utorak.\nPotpisnici Apela 88 su:\nSrdjan Šušnica, sociolog\nprotesti crna gora\nBilčik: Pitanje Zakona u Crnoj Gori rešiti samo kroz dijalog\nOdloženi pregovori ekspertskih timova o Zakonu o slobodi veroispovesti u Crnoj Gori\nLajčak danas u Prištini, nakon toga stiže u Beograd\nSpecijalni predstavnik Evropske unije za dijalog Beograda i Prištine Miroslav Lajčak dolazi danas u Prištinu.\nPOČINJE DIJALOG Danas video konferencija Ivice Dačića i predstavnika EP, još se ne zna ko su pregovarači opozicije\nMeđustranački dijalog pod pokroviteljstvom Skupštine Srbije, uz posredovanje Evropskog parlamenta, počeće danas video konferencijom predsednika skupštine Ivice Dačića s predsednikom Spoljnopolitičkog odbora EP Dejvidom Mekalisterom i još četvoro predstavnika EP.\nMALINAR SA ZEMLJOM "TEŠKOM" NEKOLIKO MILIONA Sin Svetozara Marovića se skućio u Beogradu, uprkos tvrdnjama oca da žive na RUBU EGZISTENCIJE\nIako nekadašnji predsednik Državne zajednice Srbije i Crne Gore Svetozar Marović tvrdi da njegov sin “nema gde da živi”, Miloš Marović je kao svoju adresu stanovanja prijavio luksuznu zgradu u Beogradu, na Vračaru, koja je u vlasništvu nekoliko poznatih regionalnih biznismena sa poslovnim vezama u Rusiji.\nĐILAS U REDU NA SAJMU Lider SSP primio vakcinu, a ovo je cepivo koje je izabrao\nLider opozicione Stranke slobode i pravde (SSP) Dragan Đilas primio je vakcinu protiv korone, i to "Sputnjik V".


Vlada nastavlja da ulaže u sjever Crne Gore - CdM\nEkonomija Husović i Rajnke\nVlada nastavlja da ulaže u sjever Crne Gore\nPotpredsjednik Vlade Crne Gore za regionalni razvoj Rafet Husović danas je razgovarao sa ambasadorkom SAD-a Džudi Rajzing Rajnke. Bilo je riječi o aktuelnim političkim prilikama u Crnoj Gori, spoljnopolitičkim prioritetima i prioritetima u oblasti ekonomije i regionalnog razvoja.\nVlada u poslednjih 10 godina povećava ulaganja u manje razvijena područja i opštine, i ona su sada pretežni dio kapitalnog budžeta – dokaz za to su izgradnja auto-puta i četiri ski centra, uz realizaciju većeg broja takođe krupnih projekata u oblasti socijalne, zdravstvene i društvene infrastrukture. Dajemo podršku opštinama kako bismo povećali kapacitete za prihvatanje dodatnih investicija od strane države, evropskih fondova i privatnih investitora. Potrebno obezbijediti dodatnu podršku biznisu – posebno malim i srednjim preduzećima na Sjeveru.\nIstaknuto je da je Bošnjačka stranka imala, i imaće važnu ulogu u svim demokratskim procesima u Crnoj Gori. Predano smo radili na dostizanju stabilnosti države i bezbijednosti svih građana, posebno kroz članstvo u NATO. Dajemo napore u pravcu postizanja boljih ekonomskih pokazatelja koji će ohrabriti mlade, pogotovo u Sjevernom regionu, da svoju budućnost grade u Crnoj Gori. Sve ovo radimo u partnerstvu i uz podršku Sjedinjenih Američkih Država i njihove ambasade u Crnoj Gori, na čemu im izražavamo zahvalnost, istakao je potpredsjednik Husović.\nAmbasadorka Rajnke je istakla da će u njenom mandatu Sjedinjene Američke Države nastaviti da podržavaju Crnu Goru njenom punom integrisanju u euroatlantske institucije i jačanju savezništva i partnerstva između dvije države. Takođe ćemo podržavati Crnu Goru u pristupanju Evropskoj uniji, njenom institucionalnom i ekonomskom razvoju, unapređenje poslovnog okruženja i razvoj preduzetništva i biznisa.\n“Posebno ćemo raditi na produbljivanju odnosa građana Crne Gore i Sjedinjenih Država, međusobno upoznavanje i građenje mostova među ljudima, kako bismo povećali broj investitora iz SAD–a u Crnoj Gori, koji su, prema dosadašnjim iskustvima dobrodošli”, istakla je ambasadorka Rajnke.\nTagsCrna Gora Džudi Rajzing Rajnke podrška Rafet Husović SAD saradnja Sjever\nBolje da ste doveli fabrike na sjever umjesto Ski centara kao što rade drugi\nCrna Gora će kroz saradnju sa Srbijom nastaviti da doprinosi stabilnosti regiona\nVlada donijela plan davanja koncesije za žičaru Kotor-Lovćen


Konferencija za medije Grupe građana „Svi za Palanku“ – Palanačke novine\nby Palanačke · 21 februara, 2014\nU službenim prostorijama stranke Zajedno za Šumadiju održana je konferencija za medije novoosnovane Grupe građana „Svi za Palanku“ na kojoj su objašnjeni razlozi za njihovo osnivanje i program budućih aktivnosti.\nOvom skupu, pored članova rukovodstva GG „Svi za Palanku“, prisustvovali su i članovi regionalne stranke Zajedno za Šumadiju, koji dele iste vrednosti i ubuduće će nastupati zajedno.\nPredsedavajući Dušan Terzić istakao je, u uvodnoj reči, da se razlozi za njihovo okupljanje nalaze u nezadovoljstvu stanjem u Opštini Smederevska Palanka i njihovom željom da doprinesu da se to u narednom periodu, a posebno nakon sledećih lokalnih izbora, promeni na bolje. On je istakao i odgovornost predstavnika lokalne samouprave za ubrzano propadanje opštine.\n-Mi nećemo učestvovati na ovim vanrednim parlamentarnim izborima i ostavićemo našim članovima i simpatizerima da samostalo odluče kome će dati glas – naglasio je Terzić. – Naš cilj su sledeći lokalni izbori za koje se i pripremamo, na kojima će naš kandidat za predsednika Opštine biti dr Nikola Grujić. Palanka ima mnogo neiskorišćenih potencijala, a mi već imamo spremne projekte sa kojima ćemo u narednom periodu upoznati sugrađane.\nPrisutnim predstavnicima medija obratili su se i Dragan Vlajić iz rukovodstva ove grupe građana, kao i Goran Jovanović, predsednik Opštinskog odbora Zajedno za Šumadiju.\nPalanački Radikali u izbornoj kampanji u centru grada\nNext story SPS-PUPS-JS u MZ Centar\nPrevious story Izložba Zorana Todora 25. februara u palanačkom Narodnom muzeju: „KOROZIJA“


Ženski fudbalski klub ,,Mašinac Trace” - ponos grada Niša |\n19 jula, 2020 19 jula, 2020 - by admin - Leave a Comment\nKada govorimo o fudbalu prva asocijacija nam je da je ovo muški sport, ali dame u kopačkama su se hrabro borile kroz istoriju osvajavši razne pobede i srca publike i danas možemo slobodno reći da je fudbal i za žene. Jedan od mnogih ženskih fudbalskih klubova je i ,,Mašinac Trace”, najtrofejniji klub iz Niša sa veoma bogatom i uspešnom istorijom.\nŽenski fudbalski klub ,,Mašinac Trace” osnovan je septembra 1970. godine, u vreme kada se fudbal smatrao muškom igrom. Pored formiranje tima i stvaranje uslova za njegovu organizaciju, najteži zadatak je ipak bio izboriti se sa predrasudama. Počinje od grupe devojaka Mašinske Tehničke škole ,,15 maj” u Nišu, njihova ljubav prema fudbalu vodila ih je ka uspehu kao i trener koji je bio i osnivač kluba Perica Krstić. Klub u vrlo kratkom roku daje dobre rezultate i 1972.godine postaje Nezvanični prvak Jugoslavije, posle pobede od 2:1 na Čairu protiv sarajevskog Železničara.\nPrvu titulu prvaka države ,,Mašinac” osvaja 1983/84.godine pobedom ŽNK Slobode Iz Zagreba, do tada najboljim šampionom Jugoslavije. Titulu prvaka države ovaj ženski fudbalski klub osvaja još 23 puta I tako postaje ali I ostaje najbolji ženski fudbalski klub.\nKrajem osamdesetih godina prošlog veka tačnije 1989.godine niški klub ,,Mašinac” dostiže slavu u Francuskoj na turniru nezvaničnog prvaka Evrope osvojivši prvo mesto. Taj rezultat doprineo je ženama da bez predrasuda mogu da igraju fudbal i nastave ka svom uspehu i slavi. Razne manifestacije u Nišu organizovane su tada u njihovu čast u sportskoj hali Čair gde su ljudi u velikom broju pozdravljali svoje heroine igračice Mašinca.\nFudbalerke nastavile su da se bore i dalje i ako im je ukinuta šansa da igraju Evropom , zbog raspada tadašnje Jugoslavije, i dolaze do osvajanja čak 15 trofeja nacionalnog Kupa zbog čega su proglašene više puta najboljim sportskim klubom Niša ali i države . Svi rezultati koji prate ovaj ženski fudbalski klub osvojeni su zbog velike ljubavi prema fudbalu i opstali zbog nje i dan danas.\nDanas se fudbalerke i dalje hrabro bore igrajući razne turnire gde pobeđuju ali i gube i svaku utakmicu odigraju sa puno ljubavi dajući sve od sebe. Njihov prepoznatljiv dres zelene boje sa logom bubamare već godinama devojke nose sa ponosom, a 2019.godine ,,Mašinac” odnosi i najveće priznanje grada Niša.\nŽenski fudbalski klub ,,Mašinac Trace” ostvaruju dosta uspeha u fudbalu i piše kao nekada istoriju ženskog fudbala. Zahvaljujući njima danas ima više interesovanja za igranje ženskog fudbala i otvaranje novih klubova gde dame na travnjaku sa osmehom na licu ostvaruju velike pobede.\nTaggedfudvalmomsecretmagazinsportženežfk mašinac trace\n12 jula, 2020 11 jula, 2020\nPrevious Article Greške i modni promašaji


U Lebanu danas održana 9. vanredna sednica opštinskog Štaba za vanredne situacije – Info Centar Juga\nU Lebanu danas održana 9. vanredna sednica opštinskog Štaba za vanredne situacije\nDanas je u Lebanu održana deveta vanredna sednica opštinskog Štaba za vanredne situacije opštine Lebane, na kojoj se raspravljalo o dvema tačkama dnevnog reda: Analiza prepoznatih opasnosti, nivoa rizika i mera definisanih u Proceni od rizika od katastrofa i Razno.\nPredsednik opštine Lebane Ivan Bogdanović, se u sklopu druge tačke osvrnuo na nedelje za nama i stanje sa Korona vurusom u opštini Lebane.\n„Prethodne tri nedelje imali smo povećanje broja zaraženih i tada je zabeležena najteža situacija od početka pandemije na teritoriji naše opštine“ rekao je Bogdanović.\nNa osnovu akta Ministarstva unutrašnjih poslova, Sektora za vanredne situacije, jednoglasno je donet zaključak u Proceni rizika od katastrofa za opštinu Lebane u delu zarazne bolesti i epidemije Kovid 19.\nU toku jučerašnjeg dana predsednik opštine Lebane Ivan Bogdanović uputio je apel svojim sugrađanima, da poštuju mere izolacije, da ne izlaze u šetnju, ni prodavnice kako se ne bi širila dalja infekcija.\nPosle 7 godina MTS-ov signal u Kosovskom pomoravlju


Upoznajte FOLKK : Nova Iskra\nTokom protekle dve godine, pod okriljem Nove Iskre razvijan je dizajn brend FOLKK, kroz proces koji je uključio dizajnere iz čitavog regiona Balkana i pažljivo mapiranje proizvođača i socijalnih preduzeća širom Srbije. Pod okriljem FOLKK-a okupili su se dizajneri, zanatlije, dizajn menadžeri i kreativni direktori sa ambicioznim aspiracijama da se od koncepta i početne ideje stigne do dobrih rezultata na globalnom tržištu, a samim tim i da se oprobaju novi modeli samoodrživosti i kvaliteta.\nFOLKK danas više nije projekat, već potpuno razvijen dizajn-brend koji je od pre nekoliko dana prisutan na tržištu, zasnovan na jedinstvenom kulturološkom nasleđu i bogatstvu prirodnih materijala iz našeg neposrednog okruženja. FOLKK nastoji da kreira novu vrednost kroz ostvarivanje održivosti specifičnog poslovnog modela u kome umrežavanje zanatlija i malih proizvođača sa jedne i dizajnera i kreativaca sa druge strane, može pružiti vizuelno impresivne, funkcionalne i inovativne proizvode koji će stići do kupaca širom sveta. Takođe, Folkk podržava egzistenciju nezanemarljivog broja ljudi širom Srbije koji su uključeni u proces proizvodnje, u kome često sarađuje i nekoliko udaljenih radionica.\nPrve dve linije proizvoda za kuću protkane su inovativnim idejama nekih od najistaknutijih dizajnera iz regije, koji su razvili uspešne dijaloge sa artizanima i zanatlijama iz Srbije. Ručno tkane staze nazvane RESA, kao i MENT jastuk izrađen istom tehnikom, nadovezuju se na tradicionalno nasleđe Pirota, srpske prestonice ovog umirućeg zanata u kojoj se izrađuju i nove FOLKK kreacije, na istim razbojima koji se koriste već nekoliko vekova. Njihovu jedinstvenost ističe pet upadljivih šara koje je dizajnirao Emir Šehanović.\nTAPA daske i PLATO tanjiri za serviranje hrane su kreacije Milana Blagojevića, veštog i posvećenog stolara koji je razvio uspešne saradnje sa beogradskim dizajnerima Tamarom Švonjom i Studiom Antipod. Rezultati ovih saradnji su jednostavni drveni objekti za serviranje hrane, dovoljno odmerenog i suptilnog dizajna koji dozvoljava materijalu da ispriča svoju priču.\nFOLKK posredstvom sajta i online prodavnice svoje proizvode nudi čitavom svetu, dok se paralelno radi na širenju mreže distributera i prodavnica sa prvenstvenim fokusom na zapadnu Evropu i Ameriku. Dizajn FOLKK sajta potpisuje novosadski Peter Gregson Studio, koji je takođe radio na celokupnom vizuelnom identitetu i dizajnu pakovanja. Sajt istovremeno ima ulogu online prodavnice sa 27 proizvoda u ponudi, ukoliko se uzmu u obzir sve varijacije dizajna i materijala.\nFOLKK je razvijen uz inicijalnu podršku Norveške ambasade u Beogradu i pomoć kompanije BOOST Global Innovation AS.\nOtvorite vrata svoje svakodnevice za FOLKK!


Sjajne vesti za nove studente i za Srbiju -\nSjajne vesti za nove studente i za Srbiju\nStudenti iz inostranstva hoće da se vrate u Srbiju\nOko 70 odsto srpskih studenata koji studiraju u inostranstvu žele da se vrate u Srbiju po završetku školovanja, izjavio je u Beogradu predsednik Organizacije srpskih studenata u inostranstvu (OSI) Aleksandar Ljubomirović, uz podatak da se na stranim univerzitetima školuje više od 30.000 studenata iz Srbije.\nOn je naveo podatak da OSI okuplja oko 10.000 studenata, a rezultati ankete u kojoj je učestvovalo 1.000 članova te organizacije pokazuju da 30 odsto ne želi da se vrati u Srbiju.\nUvek smo tu da bi pomogli, iz političkih ili ličnih razloga. Jednog dana treba da se vratimo i menjamo Srbiju na bolje, izjavio je Ljubomirović posle sastanka članova OSI sa ministrom rada i zapošljavanja Zoranom Đorđevićem.\nImamo ljude koji žive u inostranstvu, neki žele da odu, drugi ne žele da se vrate. To je realnost, čiji su uzrok i posledica u devedesetim godinama. Nije uzrok samo materijalni problem, niti nestabilnost , rekao je ministar Đorđević, uz konstataciju da mladi napuštaju i mnogo razvijenije zemlje od Srbije i dodao da je Vlada pokrenula niz aktivnosti radi podsticanja povratka mladih, navodeći kao primer efikasniju nostrifikaciju diploma.\nTaj postupak je bio dug i nepredvidiv, ali to više neće biti problem, rekao je ministar Đorđević.\nAko imate zemlju, šumu zasadite besplatno\nAutor eVršac maj 9, 2019\nDemonstracija primenjenog borenja vršačke legende (VIDEO)\nAutor eVršac jul 12, 2019


Putin poručio Berlusconiju da ga NATO ne može zaustaviti | Objektivno\nNaslovnica Flash Vijesti Putin poručio Berlusconiju da ga NATO ne može zaustaviti\nPutin poručio Berlusconiju da ga NATO ne može zaustaviti\nRuski predsjednik Vladimir Putin rekao je u razgovoru sa svojim prijateljem, bivšim italijanskim premijerom Silviom Berlusconijem, kako NATO savez ne može da ga zaustavi u njegovim carskim ambicijama.\nOva vijest pojavila se neposredno poslije izjave predstavnika NATO alijanse da se preko 3.000 ruskih vojnika nalazi u Ukrajini, kao i nekoliko stotina tenkova sa zastavom Ruske Federacije.\nItalijanski mediji su prenijeli da je Silvio Berlusconi preuzeo ulogu posrednika između Putina i zapadnih sila, a prvi utisci nekadašnjeg italijanskog premijera su da Putin nema namjeru da odustane od svojih planova.\nČak je i citirao ruskog predsjednika, koji mu je jasno rekao: “Ja ne mogu biti zaustavljen”.\n“Naši partneri bi trebalo da shvate da je najbolje ne kačiti se s nama. Hvala Bogu, mislim da niko i ne pomišlja da uđe u sukob velikih razmjera s Rusijom. Želim da vas podsjetim da je Rusija jedna od vodećih nuklearnih sila” naglasio je nedavno ruski predsjednik.\nBerlusconijevoj izjavi prethodila je ona generalnog sekretara NATO pakta, Andersa Fogh Rasmussena, koji je poručio Rusiji da povuče svoje trupe iz Ukrajine i konačno završi “ilegalnu aneksiju poluostrva Krim”, prenosi Blic.


Francuski mediji: Vučić, predsednik koji čvrsto drži uzde vlasti\nBeta 4. aprila 2022. 10:15\nPredsednik Srbije Aleksandar Vučić koji je pobedio u prvom krugu predsedničkih izbora čvrsto drži uzde vlasti, preneli su danas francuski mediji.\nUspehom na predsedničkim izborima Vučić produžava deceniju kontrole Srpske napredne stranke nad Srbijom, predstavljajući se kao garant stabilnosti u senci rata u Ukrajini, navodi list Mond (Le Monde).\nMedjutim, dominacija vladajuće koalicije u parlamentu trebalo bi da bude manja u odnosu na prethodni saziv, dodaje pariski list.\nAgencija Frans pres (AFP) u svom portretu Vučića opisala ga je kao bivšeg ultranacionalističkog saradnika bivšeg moćnog čoveka Slobodana Miloševića, koji je potom postao prijatelj Zapada.\nIstovremeno, njegova zemlja od sedam miliona stanovnika, kandidat za članstvo u Evropskoj uniji, održava bliske veze sa „bratskom“ Rusijom i privlači milijarde kineskih investicija, dodaje AFP.\nKritičari optužuju Vučića da je obezbedio gotovo potpunu kontrolu u društvu, dodaje francuska agencija navodeći izjave gradjana da je predsednik Srbije svuda, na televizijama, u svim novinama i da je izurpirao čitav javni prostor.\nVučić se za izbore predstavio kao jedini protivotrov neizvesnostima koje su proistekle iz rata u Ukrajini, sa sloganom „Mir i stabilnost“, dodaje AFP i navodi da je predsednik Srbije takodje ponosan što je tokom decenije vladavine završio ogromne infrastrukturne programe, uključujući mrežu autoputeva.\nMnogi Srbi su mu zahvalni što je odbio da prizna nezavisnost Kosova i što je iskoristio svoje medjunarodne veze da Srbiji obezbedi milione vakcina protiv korona virusa, kada se teško dolazilo do njih.\nOd invazije Rusije na Ukrajinu, situacija je drugačija. Srbija je osudila rusku agresiju u UN, ali je odbila da se pridruži evropskim sankcijama Rusiji, koja nastavlja da je snabdeva gasom po prijateljskim cenama.\nKritičari Vučiću zameraju populizam i autoritarizam, ali su vlasti kritičare ocenile kao „strane plaćenike ili degenerike“.\nAFP je podsetio na izveštaj američke nevladine organizacije Fridom hous (Freedom House) iz 2021. koji navodi da je Vučić svoje protivnike bacio na kolena „erozijom političkih prava i gradjanskih sloboda, pritiskom na nezavisne medije, opoziciju i organizacije civilnog društva“.\nOstali mediji u Francuskoj ovog puta su posvetili malo manje pažnje izborima u Srbiji i više su se ograničili na izveštaje novinskih agencije o izborima, pošto će u Francuskoj u nedelju biti održan prvi krug predsedničkih izbora, a pažnja na medjunarodnom planu usredsredjena je na rat u Ukrajini.


Nataša je završila u senci Tonijeve smrti\nPosted četvrtak 17 09 2020 09:51:55\nSkarlet Johanson donosi nove vesti o povezanosti filma Black Widow sa Natašinim izborom da se žrtvuje u Avengers: Endgame, i prilično je zadovoljna. U razgovoru za Total Film, Johanson nije ulazila u sitne detalje, ali film definitivno vidi kao "poslednji pozdrav" koji je Toni Stark dobio nakon njegove smrti, dok je činjenica da su na Natašu svi (osim Klinta) praktično zaboravili dovedena na nivo kontroverze.\nRediteljka Kejt Šortlend dodaje da će Black Widow svakako "odati počast" Natašinoj žrtvi: "Njena smrt samo upotpunjava dušu cele Natašine priče, i ona je vrhunac ne narativa kao takvog, nego emocije koju smo hteli da probudimo kod publike."\nSve se ovo uklapa u pretpostavku da će Natašina "sestra po oružju" Jelena (Florens Pju) možda postati sledeća Crna Udovica u Marvelovom Filmskom Univerzumu.\nŠto se Natašine smrti dalje tiče, Johanson objašnjava da je od starta bila za ovu opciju, tj. žrtvu zarad čitavog univerzuma: "Obožavam Natašu, njena priča traje deset godina, i sada je konačno dobila priliku da napravi izbor, konačnu žrtvu koja je za njen lik delovala logično. Ona se sa time pomirila i bila je, na neki poetski način, odavno svesna da je to čeka. Ako pogledate prethodne filmove, ima naznaka da su je svi redom vodili ka tome, ili bar ka mogućnosti da nešto ozbiljno zavisi isključivo od njenog izbora."\nJoš uvek se ne zna kada ćemo videti kako će tačno Black Widow odati počast Natašinoj žrtvi, jer raste bojazan da će premijera možda biti pomerena i na 2021. godinu.


Home > IZBORI 2022 > SNS: Dela govore više od hiljadu reči\n25 Februara, 2022 25 Februara, 2022 admin136Leave a Comment on SNS: Dela govore više od hiljadu reči\nKandidati za poslanike liste „Aleksandar Vučić – Zajedno možemo sve“ danas su putovali auto-putem „Miloš Veliki’’ od Beograda do Čačka, gde su ih dočekali mladi i kolege iz Gradskog odbora SNS Čačak.\nSiniša Mali, tokom vožnje auto-putem „Miloš Veliki“, rekao je da danas možemo da uživamo dok se vozimo od Beograda do Čačka. „Nekada su to bili snovi, a danas su ti snovi stvarnost. Međutim, tu se ne završavaju naše želje i planovi. Nastavljamo da gradimo i razvijamo Srbiju. Samo u ovom trenutku, gradimo deset auto-puteva i brzih magistrala širom Srbije. Naša želja je da umrežimo Srbiju, da svi njeni građani imaju jednake mogućnosti da razvijaju biznis, da rade i da ostanu na svojim ognjištima. Samo zajedno, i samo sa Aleksandrom Vučićem na čelu, mi možemo sve“, naglasio je Mali.\nMarko Kešelj istakao je da je danas izuzetno srećan što se vozi auto-putem „Miloš Veliki“.\n„Sećam se kada smo išli na pripreme i na utakmice po Srbiji, da smo nekada putovali i po sedam sati. Dolazili smo umorni i iscrpljeni, Danas je sve, zahvaljujući politici predsednika Vučića, drugačije, jer se gradi više nego ikada, i autoputevi, i putevi, i pruge, danas je Srbija moderna država, koja se razvija i ide ubzano napred, uostalom – dela sve govore“, rekao je Kešelj.\nNevena Đurić podsetila je da su naši roditelji, bake i deke, čekali na ovaj auto-put više od 70 godina.\n„Konačno, nakon toliko decenija, Srpska napredna stranka i Aleksandar Vučić ispunjavaju data obećanja. Ovi putevi su ključ uspeha naše države, oni će doprineti dolazak investitora, zaposliće se mladi ljudi i stvaraće porodicu tamo gde su oni odrastali, u svojim gradovima, među svojim prijateljima. Ne treba verovati rečima, već delima, jer dela govore više od hiljadu reči. Zato nam je potrebna vaša podrška da nastavimo da razvijamo Srbiju još brže i još jače“, napomenula je Đurić.


Rasveta - Blic Online\n"NIJE ISKLJUČENO DA JE POŽAR PODMETNUT" Izgorele novogodišnje kočije i dekoracija u Prokuplju (FOTO)\nDekorativna novogodišnja kočija u pešačkoj zoni u Prokuplju, koja je zajedno sa ostalim elementima nove rasvete u gradu kupljena početkom meseca za oko milion dinara, noćas je potpuno izgorela u požaru.\nPostavljanje novogodišnje rasvete lane je počelo još 1. oktobra, svetiljke su bile upaljene 15. novembra, a trenutno se još ne zna ni da li će, i kada, Beograd zasvetleti ove godine.\nBeograd je i ove godine tradicionalno zasijao sa najrazličitijim novogodišnjim ukrasima još 15. novembra 2019, a tako će, prema najavama gradskih čelnika, ostati sve do kraja februara.\nOsvetljenije i sigurnije trebinjske ulice: Nova rasveta i kamere na javnim površinama\nU Trebinju se provodi program zamene zastarelih svetiljki javne rasvete LED tehnologijom, pa su gradske ulice od prošle godine bolje osvetljene, a već su primetne i uštede za utrošenu električnu energiju.\nZamena postojeće javne rasvete LED rasvetom u Brčko distriktu moraće da sačeka obnovu postupka javnih nabavki za izradu studije izvodljivosti.\nOlujno nevreme koje je večeras zahvatilo prestonicu prouzrokovalo je lomljenje grana sa drveća, zbog čega je došlo do zastoja u saobraćaju u pojedinim delovima grada. Tamni oblaci nad Beogradom, o čemu svedoče fotografije i snimci sa društvenih mreža, učinili su da prizor pred samo nevreme izgleda strašnije nego što se zapravo i zbilo. Kako je glavni grad izgledao ove večeri iz ugla korisnika društvenih mreža, možete pogledati u našoj galeriji fotografija.\nBeograd će uskoro biti bogatiji za još jedan lepše osvetljen most na Savi. Nakon što je rekonstruisan prošlog leta, Brankov most sada će dobiti i bogatu dekorativnu rasvetu.\nI zvezde mogu biti vaše za samo 499 dinara\nDa li ste nekad maštali da spavate okruženi hiljadama zvezda? E pa ne morate da čekate leto i da spavate napolju, već taj doživljaj možete imati u svojoj sobi uz pomoć star master projektora zvezda koji se može kupiti već za 499 dinara.\nNovogodišnja rasveta na ulicama Beograda sija već 78 dana, a do kada će biti uključena to niko ne može ili ne želi u ovom trenutku da kaže.


Nova ekonomija: (Ne)uspešan prelazak na nove fiskalne kase - Boom93\nNova ekonomija: (Ne)uspešan prelazak na nove fiskalne kase\nPrivrednici se od početka maja, otkad su počele da se primenjuju nove fiskalne kase, žale na tehničke probleme tražeći produženje roka za uvođenje nove fiskalizacije, dok je Ministarstvo finansija saopštilo da je prelazak na e- fiskalizaciju uspešan i da je Poreska uprava započela kontrole.\nU tekstu portala Neobilten koji objavljuje informacije važne za poslovanje privrede u skladu sa propisima, ocenjeno je da je prelazak na e-fiskalizaciju neuspešan prenosi Nova ekonomija.\n„Za neuspešan prelazak na e-fiskalizaciju direktno su odgovorni Ministarstvo finansija i Poreska uprava, zbog neadekvatnog plana i roka za sprovođenje projekta nove fiskalizacije“, piše Neobilten.\nOdgovorni su, kako se ocenjuje u tekstu, neposredno pre 1. maja „dodatno zakomplikovali prelazak na e-fiskalizaciju“.\nNaime, nakon objavljivanja prethodno navedenog teksta 18. aprila bilo je još nekoliko izmena propisa u vezi sa novom fiskalizacijom:\nPravilnik o PDV – 21. aprila\nPravilnik o vrstama fiskalnih računa – 21. aprila\nPravilnik o vrstama fiskalnih računa – 28. aprila\nUredba o određivanju delatnosti kod čijeg obavljanja ne postoji obaveza evidentiranja – 29. aprila\nNova verzija 1.11 Tehničkog uputstva za administrativni i tehnički pregled funkcionalnosti ESIR-a ili L-PFR-a – 28. aprila\n„Navedene izmene propisa i tehničke izmene su od značajnog uticaja na organizaciju i implementaciju konkretnih rešenja kod obveznika fiskalizacije.\n„S obzirom na broj različitih izmena i trenutak kada su te izmene objavljene, sa velikom sigurnošću možemo da tvrdimo da je mali broj e- kasa (ako ih je uopšte bilo) bio spreman da od 1. maja radi u skladu sa svim postojećim pravilima nove fiskalizacije“, piše Neobilten.\nImajući u vidu faze u pripremi i implementaciji procesa fiskalizacije, bilo bi logično da u ovom trenutku kontrole i eventualno kazne, budu usmerene, kako se ocenjuje na tom portalu, na one obveznike fiskalizacije koji nisu daleko odmakli u tom procesu.\nNa primer, koji nisu prijavili prostore, pa oni koji nisu podneli zahteve za bezbednosne elemente i eventualno oni koji nisu preuzeli bezbednosne elemente, navodi se u tom tekstu.\nZaključno sa 30. aprilom bilo je odobreno ukupno 526 e- kasa. S obzirom na to da je 18. aprila bilo odobreno ukupno 407, to znači da je za poslednjih 12 dana aprila odobreno još 119 novih.\n„U prvoj polovini prelaznog perioda je odobreno ukupno 125 e-kasa (23,76 odsto) a u drugoj polovini ukupno 401 (76,24 odsto). Samo u poslednjem mesecu je odobreno više od 40 odsto ukupnog broja odobrenih elemenata u toku prelaznog perioda od šest meseci“, objavljeno je na portalu Neobilten u tekstu „Neuspešan prelazak na e-fiskalizaciju“.\nOznakeE - fiskalizacija fiskalna kasa Srbija


Nakon što se Crna Gora kao stara srpska zemlja odvojila od centra srpskog korpusa, danas počinje odsudna bitka za opstanak Srba i srpskog elementa na tim prostorima. U naletu dukljanizacije kao državno propagirane, izrazito antisrpske ideologije, postoji ozbiljna pretnja da se ukine srpski jezik, da se sva deca obrazuju na istorijskim udžbenicima koji tvrde da su Nemanjići okupirali Crnu Goru, i da Srbi u novom ustavu izgube bilo kakva prava iako sa 32 % čine čak trećinu građana Crne Gore. Dukljanstvo kao vladajuća crnogorska ideologija jeste izrazito šovinistički, asimilatorski i agresivno usmereno protiv osnovnih prava srpskog naroda i stoga se Srbi moraju organizovati da mu se na sve moguće nenasilne načine suprotstave.\nPo prvi put Srbi u CG imaju svoju političku organizaciju, čiji se konstruktivni program bazira na konkretnim zahtevima i predlozima za zaštitu prava srpskog naroda u skladu sa svim validnim evropskim konvencijama i normama. To je Srpska lista, okupljena oko Srpske narodne stranke, na čelu sa Andrijom Mandićem.\nOva stranka je jedina ozbiljna stranka u CG koja zastupa srpska prava i koju Đukanovićev režim ne kontroliše. Godinama su se Srbi povodili za neokomunističkom strankom Crnogorca Predraga Bulatovića, Socijalističkom narodnom partijom, kao što su iz Beograda stalno nagonjeni da podržavaju nesrećnu Narodnu stranku. (o bogatoj istoriji ovih aktera videti www.istina.at) Braćo Srbi u Crnoj Gori, okrenite se sebi i glasajte za svoja prava i svoju budućnost. Glasajte za Srpsku listu.\nSNS-u se prigovara što su na listi razni kontroverzni akteri poput SRS-a CG ili partije Momira Bulatovića. Na ovo se mora reći da lista održava relano stanje srpskog naroda u CG i da je dobro došao svako ko se oseća Srbinom i hoće da zaštiti prava svog naroda. Liberalniji krugovi u Beogradu koji sa indignacijom napadaju udruživanje SNS-a sa radikalima moraju da shvate da je najpre ključno ne prosipati srpske glasove (radikalna stranka ima 2%) i drugo da srpska stranka van Srbije mora iz više razloga imati neku vrstu kontakata sa političkim subjektima iz Srbije. Tehnička koalicija sa radikalima (koji su uradili najpametniji posao u istori prihvatajući vrlo konstruktivan i na evropskim vrednostima baziran program SNS-a kao osnovu liste) postaje još razumljivija kada se pogleda u najmanju ruku kontroverzna politika druge dve velike srbijanske stranke prema CG.\nDok Koštuničin DSS iz neznano kojih razloga i dalje podržava Narodnu stranku i SNP čija koalicija postaje sve štetnija po srpske interese, nastavljajući istu politiku koja je Milu donela samostalnost, dotle su demokrate otišle korak dalje u direktnoj podršci antisrpskom Đukanovićevom režimu. Malo im je bilo što je prošle godine Nenad Bogdanović išao da direktno podrži DPS na lokalnim izborima u Budvi, nego je u ponedeljak 28. 8. portparol DS-a Đorđe Todorović ispred svoje partije dao izjavu koja je verovatno najveća sramota u istoriji Demokratske stranke. I Dan i Vijesti su preneli njegovo upozorenje »građanima CG« da se čuvaju od štetnog delovanja SRS-a i založio se za nenarušavanje »harmoničnih odnosa« dve države i njihovih građana. Time je direktno napao Srpsku listu na kojoj su radikali, a boga mi i direktno ugrozio srpske interese.\nAko je ovo pozicija zvanične politike DS-a, onda je teško naći odgovarajuću kvalifikaciju za takav stav. »Sramota« je nedovoljna. Za njih dakle ne postoji srpski narod a harmonično je to što se zatire srpski narod te u cilju njihovih dobrih odnosa sa Milom treba Srbe pustiti niz vodu! Nije nego! I to kaže stranka čiji je predsednik direktnim poreklom iz CG, isti onaj čovek koji je pred predsedničke izbore 2004. godine otišao sa majkom u Republiku srpsku i napao one »koji smatraju da se treba odreći srpskog naroda s one strane Drine«!? Uvaženi predsedniče, Vaša je dužnost da u skladu sa evropskim i civilizacijskim normama i metodama, štitite Srbe i van srpskih granica, a ne da ih se odričete zarad harmoničnih odnosa sa onima koji hoće da ih izbrišu!\nStoga braćo Srbi skupite sve svoje snage takvi kakvi jeste da budete bolji i jači i da opstane srpsko ime u Crnoj Gori. Svi na izbore i svi za srpsku listu!


Sa mnogobrojnih skupova u gradovima i opštinama u našoj zemlji poručeno je da država treba da učini mnogo više nego do sada ukoliko zaista želi da reši probleme osoba sa invaliditetom.\nU Srbiji ne postoji precizna statistika o broju osoba sa invaliditetom, ali se procenjuje da ih je između 800.000 i milion. Prema informacijama Rasima Ljajića, ministra rada i socijalne politike, 70 odsto ukupnog broja osoba sa invaliditetom u Srbiji je siromašno, više od polovine njih živi od različitih socijalnih davanja, a samo 13 odsto je zaposleno.\nObaveza države je da svim građanima obezbedi prava zagarantovana Ustavom Srbije, poručio je povodom Međunarodnog dana osoba sa invaliditetom Rodoljub Šabić, poverenik za informacije od javnog značaja i zaštitu podataka o ličnosti. „Zbog posebnih potreba osoba sa invaliditetom, za ostvarivanje zagarantovanih prava potrebni su i neki posebni uslovi. Apelujem na sve organe vlasti, ali i druge relevantne subjekte, kao što su javni informativni servisi, da preispitaju da li te uslove obezbeđuju u meri u kojoj najviše mogu, odnosno mogućnosti da stanje s tim u vezi unaprede. Na različitim nivoima postoje pozitivni primeri poput korišćenja softvera koji slepim i slabovidim osobama omogućava elektronsku komunikaciju, ili jezika simbola za gluve i gluvoneme ili rampi i liftova za nepokretne ljude. Sigurno je da, bez obzira na ekonomske teškoće, postoje mogućnosti da se dodatno unapredi primena tih i svih drugih sredstava koji invalidnim licima mogu omogućiti kvalitetnije ostvarivanje prava. Obaveza je države da te mogućnosti pretvori u realnost“, rekao je Šabić.\nU Bečeju je Međunarodni dan osoba sa invaliditetom obeležen skromno. Članovi Udruženja obolelih od multipleks skleroze okupili su se u Kući Novog sela, i prisetili su se ovogodišnjih akcija, a napravljen je i plan rada za 2010. godinu. Društvo za pomoć MNRO u Centru za mlade je organizovalo niz kreativnih radionica, a Organizacija gluvih i nagluvih je obeležavanje Dana osoba sa invaliditetom počela posetom predsedniku opštine. Delegacija gluvih i nagluvih je u jednosatnom razgovoru informisala predsednika opštine o potrebama Organizacije, o problemima sa kojima se svakodnevno susreću, o potrebi otvaranja zaštitnih radionica za zapošljavanje osoba sa invaliditetom, o problemima u komunikaciji sa opštinskim službenicima, pogotovo u uslužnom centru.\nJovan Vujkov, sekretar Organizacije gluvih i nagluvih, istakao je neophodnost održavanja kursa za gestovnog prevodioca za radnike opštine koji su u neposrednom kontaktu sa građanima.\nNakon sastanka sa predsednikom opštine, desetak članova Organizacije gluvih i nagluvih je ispred zgrade Skupštine opštine, pošte, policijske i autobuske stanice i tržnog centra delilo Bečejcima flajere u kojima se predstavlja rad Organizacije ističu problemi gluvih i nagluvih u svakodnevnom životu.\nNa flajerima je pisalo: „I mi smo građani Bečeja“.\nViše iz ove kategorije « Bečejski parlament: Rebalans budžeta i novi/stari direktor sportskog centra\tVandalizam na katoličkom groblju: U Bačkom Gradištu porušeno 46 spomenika »


Ambasador Čepurin u Beogradu je Mići lično uručio nagradu "Srebrni vitez"\nNjegovo delo "Molitva za oca Prohora" monasi sa Svete gore preneli su u Rusiju, koje je, kako kaže ovaj književnik za sveštenstvo neka vrsta Biblije, a nagrada iz Rusije ima posebnu draž, jer bez obzira na promene uslova života u toj zemlji i dalje je među najčitanijima.\n- Nagradu "Srebrni vitez" sam dobio 2017. godine u konkurenciji nekoliko stotina romana iz 13 slovenskih država. Posebno mi je drago što mi je to priznanje dodelila Rusija, koja je meni draga zemlja i što su Rusi prepoznali u toliko velikoj konkurenciji vrednost mog romana. Bio sam pozvan u Sibir, međutim, nisam mogao da odem, tako da mi je ambasador Čepurin u Beogradu lično uručio nagradu. S obzirom na to da sam profesor engleskog i ruskog jezika, utoliko mi to više i znači - rekao je Mića Milovanović, književnik iz Čačka.\n"LEŽEM U POLA JEDAN, USTAJEM U POLA ŠEST" Radenka je na papiru vlasnik ozbiljnog gazdinstva, u praksi je kaže "još jedna žena čiji se posao ne vidi"\nMilovanovićev nagrađeni roman "Molitva za oca Prohora" opisuje burne događaje srpske istorije HH veka. Roman je nastao na osnovu svedočenja prvobitno sveštenika Jovana Varagića, a kasnije monaha koji je pred smrt u 95. godini u čačanskoj bolnici ispričao lekaru čudesnu dokumentarnu priču koja je kasnije zahvaljujući snimcima doktora pretočena u vanvremenski roman.\n- Kroz roman "Molitva za oca Prohora" može da se sagleda koliko su suludi vetrovi istorije nemilosrdno šibali ovaj narod, do krvi, do propadanja, do istrebljenja, do stradanja, ali taj narod je, eto, ipak, imao snage da odoli i nadživi sve to i kroz usta Oca Prohora može se saznati šta smo sve preživeli u prošlom veku. Ovaj roman ne bih mogao da napišem da nije bio dr Krljanca, načelnika internog odeljenja u čačanskoj bolnici 1992. godine, koji je sa starim monahom vodio dvomesečni razgovor do smrti, nakon čega mi je ustupio tonske zapise, tako da sam ja to pretočio u umetničko delo - pojasnio je Milovanović.\nPostoji mogućnost da roman "Molitva za oca Prohora" bude ekranizovan\nU devetoj deceniji ovaj književnik je ponosan na delo i dostignuće svog pera za koje postoji mogućnost da se pretoči i na filmsko platno.\n- Roman "Molitva za oca Prohora" je među 100 hiljada knjiga, prema podacima biblioteke je u samom vrhu čitanosti, a u poslednje dve tri godine vode se razgovori oko filma, međutim finansijska sredstva su u pitanju. Scenario je već napisan sa određenim izmenama u odnosu na roman, koje sam ja prihvatio. Postoji mogućnost da neko od velikih imena našeg glumišta prihvati uloge, kao što su Miloš Biković, Vojin Ćetković i glavna ženska uloga Sloboda Mićalović. To je sve sada u perspektivi i u zavisnosti od materijalnih stredstava, tu su potrebne masovne scene na više lokacija, što bi u afirmaciji romana i meni lično mnogo značilo - kazao je Mića Milovanović.\nZa budućnost srpske književnosti Milovanović ima svoje viđenje.\n- Srpska proza danas ima dobra dela i dobre pisce, međutim, književna kritika je pala na vrlo niske grane. Nemamo kritičara koji će objektivno da sagleda delo. A vredna dela koja stvaraju ljudi u prestonici i u unutrašnjosti, teško mogu da dođu do izražaja - zaključio je Milovanović.


Predsednik Republike Srpske Milorad Dodik ocenio je da je predlog britanske rezolucije o Srebrenici smatra “lošom i nepristojnom ponudom”.\n“To je ansrpska rezolucija i deo je kontinuirane loše namere Velike Britanije prema srpskom narodu”, rekao je Dodik na konferenciji za novinare posle sednice dve vlade.\nNaglasio je da je Republika Srpska odbija kao nepotrebnu, jer ugožava stabilnost Bosne i Hercegovine, time što “unosi probleme, a ne donosi mir i pomirenje”.\nOn je govorio i o izručenju Nasera Orića Sarajevu iz Švacarske, istakavši da se na taj način “dokazani zločinac institucionalno štiti”.\n“Razumem Tomislava Nikolića koji želi dobro BiH, ali džaba želi, to ne može uspeti, ta zemlja je sklapana i ne može da nađe i štiti zajedničke interese svih naroda, takva zemlja ne može da pošalje ni jednu važnu poruku”, ocenio je Dodik.\n“Ja poštujem srebreničke žrtve, ali to ne znači da sada treba uništiti srpski narod i da se pod pojmom genocid u svetu nametne reč Srebrenica. Koliko ćemo naroda povrediti time što ćemo njihove žrtve gurnuti u zapećak”, rekao je Nikolić posle zajedničke sednice vlada.\nPremijer Srbije Aleksandar Vučić nije precizirao kada će doneti odluku da li će ići u Srebrenicu, ali je kazao da će dve vlade ubuduće zajednički obeležavati 5. avgust kao Dan sećanja na prognane i stradale Srbe.\n“To će uvek biti Dan žalosti, mi ćemo zajednički da obeležavamo i pamtimo žrtve, da nam se više ne bi ponovile”, rekao je Vučić.\nInače, 5. avgust se proslavlja u Hrvatskoj kao Dan pobede.\nPremijerka Republike Srpske Željka Cvijanović zahvalila se na podršci Srbije i naglasila da očekuje da će se na sednici Predsedništva BiH izglasati negativan stav o rezoluciji o Srebrenici.


„Čelična pesnica“ — ko je novi komandant ruske avijacije - Sputnjik Srbija\n13:31 31 Maj 2020\n07:03 01.12.2017 (osveženo 09:40 20.02.2018) Preuzmite kraći link\nNovi komandant Vazdušno-kosmičkih snaga (VKS) Rusije je general-pukovnik Sergej Surovikin. Reč je o oficiru koji je prošao „sito i rešeto“ u borbi protiv terorizma u Avganistanu i Čečeniji, a veruje se da je novo mesto dobio zbog zasluga u Siriji.\nZanimljivo je da je on prvi komandant VKS koji nema iskustva sa avijacijom, prvi put u istoriji ruske, čak i sovjetske vojske, jedan „pešadinac“ je postavljen na čelo vazduhoplovstva. Pod njegovom komandom su sada ne samo vazduhoplovne snage zemlje, već i PVO, kosmička i protivraketne odbrana Rusije.\nPedesetjednogodišnji Surovikin je od marta ove godine bio na čelu ruskih trupa u Siriji, a za to vreme sirijska vojska je uz podršku ruskih snaga uspela da sprovede niz strateških operacija, stavi pod kontrolu veći deo teritorije zemlje, glavne transportne komunikacije, naftna polja, itd.\nRuski mediji podsećaju da su upravo pod komandom Surovikina ruske trupe u Siriji, u saradnji sa sirijskim oružanim snagama, postigle maksimalan uspeh u borbi protiv međunarodnog terorizma, gotovo u potpunosti uništavajući njihovo uporište u toj arapskoj republici.\nUkaz o imenovanju generala Surovikina na mesto komandanta VKS Rusije nije objavljen na zvaničnom sajtu Kremlja, ali je tu vest plasirala „Krasna zvezda“, koja tvrdi da je ukaz potpisan 22. novembra. S obzirom na to da je reč o glasilu Ministarstva odbrane Rusije niko ne sumnja u verodostojnost informacije.\n„Onaj ko pažljivo prati proces modernizacije Oružanih snaga Ruske Federacije, trebalo bi da se seća kakva je buka nastala kada su se početkom devedesetih godina prošlog veka objedinili Ratno vazduhoplovstvo i PVO. Tada su postojale tenzije među najvišim vojnim zvaničnicima i oficirima. I ta situacija se ponovila 2015. godine, kada je nastao novi rod vojske — Vazdušno-kosmičke snage, koje su objedinile Vojno-vazduhoplovne snaga i snage Vazdušno-kosmičke odbrane. Nakon te reforme, vojni rukovodioci su takođe započeli borbu za liderstvo. Sve to nije potrebno Kremlju, Ministarstvu odbrane i Generalštabu. Bilo je odlučeno da se s tim završi i da se za komandanta imenuje čovek ’sa strane‘, a za njegove zamenike predstavnici ’avijacije‘ i ’kosmonauta‘, inače veliki profesionalci“, kaže za Sputnjik Viktor Baranec, vojni komentator dnevnika „Komsomoljskaja pravda“.\nGeneral Surovikin iza sebe ima ogromno iskustvo. Ratovao je u Avganistanu i Čečeniji. Tri puta je ranjavan. Komandovao je vodom, četom, bataljonom, pukom, divizijom, armijom. Bio je načelnik štaba, komandant vojnog okruga i načelnik Glavne operativne uprave Generalštaba.\nDok je bio komandant Istočnog vojnog okruga aktivno se bavio stvaranjem vojne infrastrukture na Kurilskim ostrvima i na Arktiku.\nU vojnim krugovima Surovikina opisuju kao čoveka „teškog karaktera“ i principijelnog komandanta, koji bez oklevanja brani svoju tačku gledišta. Veruje se da je takav njegov karakter formiran tokom službe u Avganistanu i Čečeniji.\nVojni eksperti ga nazivaju „čeličnom pesnicom“ ruske armije i „velikim komandantom“. Analitičari su sigurni da mu rukovođenje novim rodom vojske neće predstavljati problem, s obzirom na njegove organizatorske sposobnosti i bogato iskustvo koje ima, uključujući i ono sirijsko.\n„Surovikina su i poslali u Siriju sa ciljem da stekne iskustvo u rukovođenju VKS i pokazao se veoma dobrim u tome. On ima čelični karakter i velike organizatorske sposobnosti, u stanju je da ostvari sve ciljeve, a upravo takva ’čelična pesnica‘ je i potrebna VKS za rešavanje zadataka koji se pred njih stavljaju. On ima težak karakter, oficiri ga različito ocenjuju, ali većina govori da je on komandant ’sa velikim K‘. Naravno, veliku ulogu u postavljanju Surovikina na čelo VKS su imali i detalji iz njegove biografije i odluke koje je donosio u ekstremnim situacijama. Poznato je, na primer, da je on 1989. godine, za vreme vojnih vežbi, utrčao u zapaljeno borbeno vozilo i odvezao ga dalje od grupe vojnika koja se tu nalazila. Da on to nije uradio, vozilo bi eksplodiralo, a svi vojnici bi stradali. Teške odluke Surovikin je donosio i tokom nereda i sukoba u Moskvi 1991. godine“, navodi Baranec.\nSurovikin je komandovao kolonom borbenih vozila, koju su blokirali protestanti tokom pokušaja državnog udara protiv perestrojke Mihaila Gorbačova, tzv. Avgustovskog puča u Moskvi 1991. godine. Tokom sukoba demonstranata i bezbednosnih snaga tri osobe su poginule, a jedno oklopno vozilo je zapaljeno. Nijedan vojnik nije stradao, ali je Surovikin posle toga bio uhapšen. Moskovsko tužilaštvo je u decembru iste godine obustavilo krivični postupak protiv njega i drugih vojnika „zbog nedostatka dokaza o krivičnom delu“. U dokumentima istrage je pisalo da su „pripadnici bataljona u teškoj situaciji pokazali istrajnost i hrabrost i da nisu dozvolili oduzimanje oružja i municije, vojne opreme“, a takođe se dodaje i da su „svojom reakcijom sprečili nove moguće žrtve među vojskom i civilima“. Prema sećanjima učesnika događaja, naredbu za oslobađanje kapetana Surovikina lično je dao novi predsednik Ruske Federacije Boris Jeljcin.\nSurovikin će na mestu komandanta VKS Rusije zameniti general-pukovnika Viktora Bondarjova, koji prelazi na novu dužnost — u Savet Federacije. Ranije je saopšteno da se Bondarjov može naći na čelu Komiteta Gornjeg doma za odbranu i bezbednost.\nVojni eksperti ističu da je Surovikin dobija „izuzetno nasleđe“. U poslednjih pet godina došlo je do drastičnog jačanja borbene moći VKS, intenzivirana je borbena obuka, dobijeno je na stotine novih borbenih aviona i helikoptera, a ogromno iskustvo je stečeno i tokom antiterorističke operacije u Siriji.


SUSRET SA MINISTARKOM FINANSIJA S. MAKEDONIJE\nTrinaesta konferencija neformalne organizacije FREJA FORUM, koja više od deceniju organizuje programe posvećene raznovrsnim temama sa opštim ciljem da podstakne demokratske procese kroz izgradnju različtih mreža saradnje u zemljama zapadnog Balkana, održana je od 8 do 10.novembra u Skoplju, u prostorijama Sobranja Severne Makedonije.\n„Demokratija, jednake mogućnosti i privredno digitalno društvo“, bila je krovna tema panela organizovanog u tri semenira, koje je pratilo osam stručnih radionica. Među osam učesnica iz Srbije, predstavnica Udruženja poslovnih žena i drugih organizacija civilnog društva, bila je Marija Slavković, vlasnica agencije MS FINANCE& ACCOUNTING. Ovom prilikom susrela se sa ministarkom finansija Severne Makedonije, gospođom Ninom Angelovskom, koja je u ime makedonske Vlade učesnicima poželela dobrodošlicu i uspešan rad, i diskutovala na temu rezultata FREJA FORUMA istaknutih kroz uspostavljenju saradnju, multietničnost, multisektoralnost i multikulturalnost između neprofitnih organizacija, privatnog sektora i institucija na zapadnom Balkanu.\n- FREJA FORUM već punih 13 godina organizuje konferencije, na kojima se okupljaju predstavnici Hrvatske, Srbije, Makedonije, Bosne i Hercegovine, Albanije, Turske i Švedske kako bi diskutovali o pitanjima jednakih mogućnosti, demokratije i civilnog društva. Zahvaljujući dosadašnjim rezultatima, FREJA FORUM, koji je iniciran u Švedskoj, a implementiran u svim pomenutim zemljama, 2017.godine bio je i zvanično kandidovan za Nobelovu nagradu za mir.


Administracija demantuje odustajanje od saradnje sa iranskim liderima - 2002-07-23\nPortparol Bele Kuæe Ari Flajšer kaže da nije došlo do promene politike prema Iranu. On jwe odbio navode objavljene u Vašington postu u kojima se kaže da je Bušova administracija došla do zakljuèka da su iranski predsednik Mohamed Hatami i njegovi reformski orijentisani saveznici suviše slabi.\nNavodeæi neimenovane amerièke zvaniènike, pomenuti list kaže da predsednik Buš veruje liderima koji su neefikasni i neozbiljni kada daju obeæanja” o uspostavljanju društva bez dominacije verskih dogmatika. Zbog takve ocene, piše Vašington post, administracija je odluèila da napusti petogodišnje nastojanje da podstakne tok reformi i da æe se umesto toga obratititi direktno pristalicama demokratije u iranskom narodu.\n“To nije istina”, rekao je Flajšer novinarima. On je rekao da æe Sjedinjene Države “nastaviti da kontaktiraju iranske zvaniènike kada je to korisno”, u višestranim stavovima o pitanjima od politièkog znaèaja. Na primer, gospodin Flajšer kaže da su amerièki zvaniènici saradjivali sa protivnicima prošle godine na medjunarodnoj konferenciji o politièkoj buduænosti Avganistana. Predsednik Buš je rekao da je Iran deo “osovine zla”, zajedno sa Severnom Korejom i Irakom, koji bi mogli da pomognu teroristima u nabavljanju oružja za masovno uništenje.\nU stavu iznetom ranije ovog meseca, Buš je rekao da je velika veæina Iranaca glasala za politièke i ekonomske reforme, ali, kako rje rekao, njihovi glasovi nisu slušani od strane, kako ih je nazvao - “neizabranih ljudi koji su stvarni vladaoci Irana”.\nGospodin Flajšer kaže da predsednik ostaje zabrinut zbog, kako je rekao destruktivnog ponašanja Irana” i ponovo je pozvao lidere da okonèaju svoju podršku Hezbolahu i drugim grupama suprotstavljenim Izraelu.\nGovoreæi u Maleziji u utorak, predsednik Hatami je optužio Sjedinjene Države za upravljanje svetom linijom straha od rata protiv terorizma. On je rekao da bi bilo kakva amerièka vojna akcija protiv susednog Iraka predstavljala pretnju stabilnost u regionu. Hatami je dodao da Teheran ne bi trebalo da ima problema sa Vašingtonom, ako ovaj obustavi svoju kako je nazvao “ponižavajuæui politiku prema Iranu”.


Vesti online / Sport / Odbojka / Srpske odbojkašice razočarane zbog drugog poraza\nMotivacije ne manjka, ali...\nEvropske šampionke izgubile su od Južne Koreje sa 1:3, kao i u subotu od Kine, pa se nalaze na poslednjem mestu Grupe B.\n"Teško je komentaristati bilo šta posle ovakve igre. Kao protiv Kine, krenemo da gubimo, pa se probudimo u trećem setu, ali nedovoljno", rekla je Ivana Đerisilo.\n"Najgore od svega je što ne znamo razlog loše igre. Ovo nije ekipa koju smo svi navikli da gledamo", kazala je Đerisilo i dodala da nedostatak motivacije nije problem kod srpskih odbojkašica.\n"Motivacija ne manjka... Pa na Olimpijskim igrama smo. Na treningu sve izgleda bolje, ali najgore od svega je što ne možemo da ispunimo dogovore. Volela bih da što pre izađemo iz ove tame, jer znam da možemo... Ne da igramo egal, nego da 'deremo' sve", kazala je Đerisilo.\nSuzana Ćebić, takođe, nije mogla da navede razloge za lošu igru.\n"Počeli smo jako, jako loše. Prva dva seta smo sramotno izgubili, treći odigralo sjajno, ali četvrti pred kraj izgubili. Znali smo od polaska u London da nas čeka težak posao, jer je grupa jaka. Još nije gotovo, ali moramo da popravimo našu igru", rekla je Ćebićeva je dodala da bi Srbija sa igrom iz trećeg seta protiv Južne Koreje mogla da pobedi narednog rivala, Tursku.\nJovan Brakočević je kazala da se nada boljem rezultatu u narednom meču.\n"Idemo dalje, probaćemo da odigramo bolje protiv Turske. Iskreno se nadamo da možemo da se oporavimo i odigramo kao što smo nekada igrale", rekla je ona.\nMaja Ognjenović je istakla da umor nije razlog slabe igre srpske reprezentacije.\n"Nema umora u ekipi. Nemamo ništa od kukanja i tugovanja, moramo da dignemo glavu gore i probamo da igramo bolje", rekla je Ognjenović.\nSelektor Zoran Terzić istakao je da će ekipa teško izboriti plasman u četvrtfinale, jer ima je uz lošu igru potrebno najmanje dve pobede iz tri naredna meča.\nSrbija će igrati u sredu protiv Turske, a potom slede dueli sa SAD i Brazilom.


Sastanak premijera Zapadnog Balkana: Zajednička izjava\nSarajevo, 16. marta 2017. godine\nKao nastavak Samita o Zapadnom Balkanu, koji je održan 4. jula 2016. godine u Parizu, mi, šest premijera Zapadnog Balkana, okupili smo se danas da još jednom potvrdimo obaveze koje smo preuzeli, utvrdimo dosadašnji napredak i uradimo pripreme za naredni samit, koji će se održati 12. jula 2017. godine u Trstu, a čiji domaćin je Italija. Ovom sastanku prisustvuju predstavnici Italije, Evropske Komisije i Evropske službe za vanjske poslove.\nPariski samit 2016. godine osigurao je važan plan za dalje jačanje regionalne saradnje, snažnije povezivanje i produbljivanje integracija, vođenih jasnom perspektivom pridruženja Evropskoj uniji. Ostajemo u potpunosti posvećeni našoj perspektivi pridruživanja Evropskoj uniji, gdje upravo leži naša zajednička slobodna i prosperitetna budućnost. Pozdravljamo činjenicu da je Evropsko vijeće još jednom potvrdilo svoju nedvosmislenu podršku evropskoj perspektivi Zapadnog Balkana i naglasilo da Evropska unija ostaje posvećena ovom regionu i angažirana na svim nivoima kako bi dala podršku stabilnosti i produbila političke i ekonomske veze sa regionom i unutar njega. Ova čvrsta i pouzdana perspektiva time nastavlja da pokreće našu transformaciju i modernizaciju kroz političke i ekonomske reforme.\nPrincip “prvo ono osnovno” nastavlja biti u središtu naših napora u pogledu vladavine prava, što uključuje sigurnost, osnovna prava, demokratske institucije i reformu javne uprave. Također smo usmjereni na privredni razvoj i konkurentnost u svrhu poticanja poduzetništva u regionu, ubrzavanja procesa privlačenja stranih investicija, povećanja rasta i izgleda za otvaranje novih radnih mjesta. Nastavljamo s napretkom na našem evropskom putu pridruženja i na tom putu nećemo štedjeti snage.\nDok pojedinačno napredujemo ka evropskoj perspektivi, svjesni smo nužnosti da udružimo svoje snage i djelujemo kao jedinstven region. Zajedničkim snagama radimo kako bismo stvorili nove mogućnosti za ovaj region, koristeći njegove potencijale kako bismo dodatno ojačali njegov uspjeh. Ne odstupamo od našeg svečanog obećanja da podupiremo jedni druge na našim putevima ka Evropi i da jedni drugima ne stvaramo prepreke na tom putu. Zbog toga nas brine porast nacionalističke polarizacije i zalažemo se za rješavanje međusobnih političkih razlika unutar naših demokratskih institucija, te jačanjem uzajamnog političkog dijaloga.\nIskrena predanost procesu pomirenja ključna je za stabilnost našeg regiona. U ovom trenutku posebno, mi ponovo ističemo našu snažnu posvećenost rješavanju tekućih bilateralnih pitanja u što kraćem roku, kao i intenziviranju naših napora u skladu s duhom Deklaracije Bečkog samita iz 2015. godine i Bečke konferencije iz aprila 2016., kako bismo ostvarili veći napredak u tom pogledu.\n“Berlinski proces” i inicijativa Zapadni Balkan 6 su već podstaknuli jačanje i produbljivanje regionalne saradnje. Redovni ministarski sastanci su obezbijedili fokus i pružili podsticaj našim reformskim nastojanjima, naročito u pogledu Agende povezivanja.\nAgenda za povezivanje ostaje u središtu našeg djelovanja u osiguravanju stvarne koristi za naše građane i obezbjeđivanju infrastrukture za širu saradnju u drugim oblastima. Podrobno smo razmotrili realizaciju 13 investicionih projekata u oblasti transportnog i energetskog povezivanja ukupne vrijednosti 825 miliona €, uključujući donacije EU u iznosu od 303 miliona €, koji su dogovoreni na samitima o Zapadnom Balkanu 2015. i 2016. godine. Od navedenih projekata, dva su već počela s realizacijom tokom 2016. godine, a do samita u Trstu biće pokrenuto još nekoliko njih. Važno je organizirati regionalne promotivne događaje o ovim projektima kako bi se našim građanima pokazalo da je Agenda za povezivanje stvarna i da daje konkretne rezultate. U procesu priprema za samit u Trstu, u sklopu „Investicionog okvira za Zapadni Balkan“ pokrenut je proces skrininga novih projekata. Svjesni smo da odabir finansiranja zavisi od rigorozne procjene zrelosti i napretka koji smo postigli u sprovođenju „reformskih mjera povezivanja“ kojima će se otvoriti tržišta, kreirati transparentni regulatorni okviri, unaprijediti sigurnost i smanjiti troškovi za poslovne subjekte i građane, te privući daljnja ulaganja u saobraćaj i energetiku.\nPojačani monitoring kroz redovne sastanke ministara Zapadnog Balkana, a na osnovu izvještaja o monitoringu koje izrađuje Opservatorija za nadgledanje saobraćaja u jugoistočnoj Evropi i Sekretarijat Energetske zajednice, u velikoj je mjeri olakšao i usmjerio naše aktivnosti na reformama politika djelovanja. Nastavit ćemo da odlučno ulažemo napore, ohrabreni novonastalim zamahom. U pogledu saobraćaja, svjesni smo potrebe za daljnjim napretkom u poboljšanju procedura prelaska granice i infrastrukturnih objekata. Opredijeljeni smo za finaliziranje Sporazuma o transportnoj zajednici. Vjerujemo da je Zapadni Balkan najbolja lokacija za Sekretarijat ovog Sporazuma. Važan napredak postignut je u oblasti energetike, gdje je naš cilj povezivanje s Energetskom unijom EU na osnovu „Mape puta za regionalno tržište električne energije“. Energetska efikasnost i razvoj obnovljivih izvora energije i dalje će biti u svrhu naše agende reformske politike.\nDaljnja privredna saradnja na Zapadnom Balkanu: Razgovor o jedinstvenom tržištu\nU cilju jačanja našeg potencijalnog rasta, otvaranja radnih mjesta i privrednog približavanja unutar EU, trebamo raditi na regionalnoj ekonomskoj integraciji zasnovanoj na pravilima. Kako bismo osigurali uspjeh, također je potrebno da omogućimo inovacije, aktivno stimuliramo poslovne subjekte i podržavamo investiranje i na nivou malih i srednjih preduzeća (MSP).\nPredlažemo da naši predstavnici, zajedno s Vijećem za regionalnu saradnju i uz podršku Evropske komisije, počnu raditi na izradi prijedloga za zajednički pristup ka jačanju privredne saradnje na zapadnom Balkanu putem različitih inicijativa kako bi se izložile na samitu u Trstu, što bi uključivalo npr. inicijative o protoku roba, usluga i kapitala, slobodnom kretanju kvalifikovane radne snage, zajedničkom digitalnom pristupu, te dinamičnom prostoru za investicije.\nMala i srednja preduzeća su okosnica privrede i s nestrpljenjem očekujemo inicijative koje će biti izložene na samitu u Trstu kako bi se promovirao njihov razvoj i bolji pristup finansiranju, uključujući i finansiranje putem “Programa za razvoj preduzeća i inovacija na Zapadnom Balkanu”.\nVjerujemo da su mladi u našem regionu ključni akteri u našim nastojanjima na ostvarivanju regionalne saradnje, prijateljstva i pomirenje. Otvaranje Regionalnog ureda za saradnju mladih (RYCO) u Tirani 8. decembra 2016. godine pokazalo je naše opredjeljenje za ostvarivanje tih ciljeva i oslanjanje na mlade ljude koji će nam pomoći da te ciljeve ostvarimo. Raduje nas što će Regionalni ured za saradnju mladih proraditi punim kapacitetom. Potpuno smo svjesni napretka i koristi od obuke i programa razmjene za mlade uposlenike EU, te pozivamo da se na Samitu u Trstu objavi nastavak ovog programa.\nProblem migracija je i dalje prisutan na ruti koja prolazi Zapadnim Balkanom, naročito u slučaju dvije od šest zemalja Zapadnog Balkana koje su najviše izložene ovom problemu. Iako se obim ovog problema smanjio usljed zatvaranja rute u martu prošle godine, i dalje postoji stalni priliv osoba koje još uvijek koriste ovaj pravac. Stoga pozdravljamo trajnu opredijeljenost EU u pružanju podrške prostoru zapadnog Balkana koji se nalazi na zapadnobalkanskoj ruti, koja je izražena u Deklaraciji Evropskog vijeća iz Malte u februaru. kontinuirana pažnja u vezi sa mogućim rizicima razdvajanja migracionih kretanja. Pozdravljamo tijesnu saradnju sa Komisijom, Evropskom graničnom i obalnom stražom i državama članicama EU u efikasnom praćenju, boljem upravljanju granicama i migracijama uz poštivanje osnovnih ljudskih prava, borbu protiv trgovine ljudima, krijumčarenja migranata i unapređenje smještajnih kapaciteta za migrante.\nTerorizam i radikalizacija i dalje predstavljaju prijetnju u samoj regiji i van nje. Pozdravljamo koncept integrisanog upravljanja granicama za Zapadni Balkan koji je u decembru 2016. godine usvojilo Vijeće EU za pravosuđe i unutrašnje poslove. Vraćanje stranih boraca i opasnost od stvaranja radikalizovanih „paralelnih“ zajednica predstavlja potencijalnu prijetnju sigurnosti koju nastojimo ukloniti jačanjem provedbe zakona, strategijama za borbu protiv terorizma i akcionim planovima koji sve više imaju težište na prevenciji i borbi protiv radikalizacije. Svjesni smo da je u ovoj oblasti potrebno uraditi više i tijesno ćemo sarađivati sa EU, što podrazumijeva i proširenje njezine Mreže za borbu protiv radikalizacije na našu regiju i produbljivanje naše saradnje sa Europolom u oblasti borbe protiv terorizma.\nČvrsto smo odlučni da pojačamo napore na sprečavanju i borbi protiv korupcije u svim njezinim oblicima. Nastavit ćemo raditi na uspostavljanju kredibilnih okvira politike za sprečavanje i rješavanje problema korupcije, osnivanju posebnih institucija i ulaganju značajnih napora na unapređenju specijalizacije u ovoj oblasti. Učvrstit ćemo našu saradnju i očekujemo da će Samit u Trstu dati podsticaj u ovom pravcu.\nGledajući u budućnost, naglašavamo potrebu za nastavkom angažmana svih aktera unutar Berlinskog procesa. Računamo na podršku Evropske unije koja će uz naše napore doprinijeti našem daljem stabilnom napretku prema punopravnom članstvu u Evropskoj uniji.


Nove tragikomične teorije albanskih istoričara: Srpska nacija nastala u 19. veku - Srpski Glasnik\nNajnovije vesti Vesti Vesti iz regiona Vesti iz Srbije\nDa nije toliko besmisleno i otrovno, možda bi bilo i smešno. Albanski istoričar Jusuf Budžovi izjavio je da je dinastija Nemanjića bila ilirskog porekla, a da je srpska nacija formirana u 19. veku, prenosi Gazeta Ekspres.\n„Nemanjići su hrišćansko-dardansko pleme, ilirskog porekla“, istakao je Budžovi u emisiji „Presing“ na prištinskoj televiziji T7 .\n„Srpska nacija je formirana u 19. veku, nakon što su formirali jezik. Srbi nemaju istoriju“, naveo je Budžovi i nastavio samog sebe da predstavlja kao istoričara uprkos tim kvazinaučnim fatazmagorijama.\nNi to mu nije bilo dosta. Budžovi je poručio da je došlo vreme za suočavanje sa velikom srpskom propagandnom ideologijom.\nNaglasio je i da su Srbi uplašeni jer je njegova knjiga „Kosovo“ prevedena na engleski jezik. Kao da je neko u Srbiji uoppšte i čuo za ta njegova pisanija.\n„Ono što je uradila srpska istoriografija, dugo smo živeli sa tim značenjima kao da, na primer, Bizmark ne poznaje albansku stvarnost. Uvođenje Kosova kao alternativne istorije dovelo je do odlaska četiri srpske akademske knjige“, istakao je Budžovi, prenosi Kosovo onlajn.\nTags: albanija, Iliri, Nemanjići, srbija\nVrhunski patolog tvrdi da je koronavirus „najveća podvala ikad počinjena nad običnom javnošću“


Nova S – Heroin se preko Rožaja doprema u Novi Pazar, a odatle u zapadnu Evropu – Sandzaklive.rs\n0 4,401 3 minuta čitanja\nNarko bos Naser Keljmendi koji je danas priveden u MUP u Loznici, rođen je u Peći, a živeo je Sarajevu odakle je neposredno uoči policijske akcije “Lutka”, prebegao u Crnu Goru gde je, inače, često boravio, a potom i na KiM, odakle mu se gubio svaki trag.\nOn je, naime – kako je potvrdio i bivši predsednik opštine Ulcinj Gzim Hajdinaga – 2008. uplatio 225.000 evra akontacije na ime komunalne takse za taj hotel na Velikoj plaži.\nU maju prošle godine, Keljmendi se nagodio s crnogorskim Tužilaštvom, koje je odustalo od krivičnog gonjenja nakon što je uplatio novac u humanitarne svrhe – po 5.000 evra dečjem vrtiću “Solidarnost” i Osnovnoj školi “Maršal Tito” u Ulcinju.\nNa dugačkoj listi Keljmendijevih kontroverznih prijatelja i najbližih saradnika su – kako tvrdi SIPA – bivši kosovski premijer Ramuš Haradinaj, bivši komandant snaga BiH u Srebrenici Naser Orić, kosovski biznismen Ekrem Luka (koji je, u međuvremenu, izgleda postao “bivši prijatelj”) i odbegli Safet Kalić Sajo iz Crne Gore.\nPrema saznanjima Politike, među Keljmendijevim saradnicima je i Zvonko Veselinović, kontroverzni biznismen sa severa Kosova koji je – kako navodi taj list – povezan sa klanom Keljmendi.\nOn za sebe kaže da je biznismen, a obavešteni tvrde da na računu ima oko 10 miliona evra.\nNaser Keljmendi je kriminalni dosije stekao u rodnoj Peći, kao devetnaestogodišnjak: te 1976, osuđen je na godinu i šest meseci strogog zatvora zbog pokušaja ubistva. U njegovom dosijeu u MUP-u Srbije, koji se odnosi na period pre sukoba na Kosovu, evidentiran je i zbog siledžijskog ponašanja i tuče. (Nova S)\nNovi Pazar Sarajevo Rožaje Naser Keljmendi


Poništeni rezultati za četiri sportiste Rusije na OI u Sočiju\nPoništeni rezultati za četiri sportiste Rusije na OI u Sočiju\n„Poništeni su rezultati sportista na Olimpijadi u Sočiju. Sportisti su doživotno diskvalifikovani sa učešća na Olimpijadi“, saopštila je Vjalbe.\nNa Olimpijskim igrama 2014. godine u Sočiju Vilegžanin je osvojio tri srebrne medalje, Petuhov je zauzeo osmo mesto u sprintu, dok je Šapovalova bila 28. u sprintu. Ivanova je zauzela šesto mesto u sprintu i štafeti 4 puta na 5 km, 17. mesto u trci klasičnim stilom na 10 km, 30. mesto u trci na 30 km slobodnim stilom.\nRanije je bilo saopšteno da je ista odluka bila doneta i za Aleksandra Legkova (koji je osvojio zlatno na 50 km i srebro u štafeti) i Jevgenija Belova, čija diskvalifikacija će biti osporena na Sportskom arbitražnom sudu.\nSrbija – Argentina 3:0 (25:18, 25:22, 25:22). Sigurnom igrom Srbija je savladala Argentinu i približila se plasmanu među šest najboljih. U nedelju od 19.40 duel sa Poljskom, koji će...\nVećina članova izvršnog komiteta Svetske antidoping agencije (VADA) izglasala je vraćanje nadležnosti Ruskoj antidoping agenciji (RUSADA), saopštio je neimenovani izvor Sputnjika upoznat sa situacijom.\nReprezentativke Srbije u tekvondou Milica Mandić i Tijana Bogdanović osvojile su zlatne medalje na međunarodnom turniru G1 kategorije u Poljskoj. Mandićeva je u Varšavi slavila u kategoriji do 73 kilograma,...\nKošarkaška reprezentacija Srbije u basketu 3 na 3 osvojila je zlatnu medalju na Evropskom prvenstvu u Bukureštu pošto je u finalnom meču savladala ekipu Letonije 19:18. Za najboljeg igrača...


U Negotinu za četiri dana osam novoobolelih od korona virusa - Glas Zaječara\nHome Društvo U Negotinu za četiri dana osam novoobolelih od korona virusa\nU Negotinu za četiri dana osam novoobolelih od korona virusa\nPrema podacima Zdravstvenog centra Negotin, u opštini Negotin u poslednja četiri dana, od 265 testiranih građana (233 antigen i 32 PCR) zabeleženo je osam slučajeva obolevanja od koronavirusa ili 3 % testiranih.\nPrisustvo virusa potvrđeno je kod tri osobe muškog pola, starosti od 29 do 91 godine, i pet osoba ženskog pola, starosne dobi od 47 do 88 godina.\nU Kovid ambulanti za četiri dana obavljeno je 29 pregleda, 17 prvih i 12 kontrolnih, dok je u Pedijatrijskoj kovid ambulanti obavljen 91 pregled.\nNa Kovid odeljenjima ZC Negotin, na kojima se trenutno leči 11 pacijenata, od kojih je devet na kiseoniku, u tom periodu zabeležena su četiri prijema koliko je i pušteno na kućno lečenje, dok je jedna osoba upućena na dalje lečenje u Kovid bolnicu u Kruševcu.\nPrethodni tekstMAT: Rast cena u aprilu u Srbiji najveći od 2017. godine\nNaredni tekstDnevni horoskop za utorak 8. jun


Članovima uprava zabranjene plate po više osnova\nBANJALUKA – Predsjednik Vlade Republike Srpske Željka Cvijanović izjavila je da priličan broj direktora i članova uprava javnih preduzeća dobijaju platu po različitim osnovama, što više neće biti moguće.\nCvijanovićeva je navela da su svi direktori i članovi uprave javnih preduzeća, ustanova, fondova i agencija, koji imaju članstvo u više upravnih i nadzornih odbora, dobili rok do ponedjeljka, 14. aprila, da obavijeste Vladu koje funkcije napuštaju.\n„Članstvo će biti ograničeno na jedan odbor, a u budućnosti će se ići na to da direktori i članovi uprava, uopšte ne budu u upravnim i nadzornim odborima, jer u našem društvu ima dosta stručnih ljudi koji mogu svojim angažmanom u odborima da doprinesu stabilizaciji preduzeća i pozitivnom poslovanju“, rekla je Cvijanovićeva novinarima u Banjaluci.\nCvijanovićeva kaže da je Vlada Srpske tražila i da joj se dostavi struktura svih primanja rukovodstva javnih preduzeća, ustanova, fondova i agencije.\nPrema podacima Poreske uprave Republike Srpske, kaže Cvijanovićeva, u visokom obrazovanju za neka primanja nema objašnjenja.\nPrema njenim riječima, Vlada Srpske je odlučila da prihvati mandate koje joj je na raspolaganje stavilo rukovodstvo u Javnom preduzeću „Putevi Republike Srpske“, zbog određenih nepravilnosti utvrđenih u vezi sa visinom isplaćenih plata.\n„Što se tiče `Puteva Republike Srpske`, povezala bih to sa aktivnošću od prošle godine u `Šumama Srpske`, gdje smo uveli red i uspjeli da za 10 mjeseci ostvarimo pozitivno poslovanje, koje je značajno, s obzirom na stanje u kojem je bilo ovo preduzeće, a da pri tom nismo otpustili nijednog radnika“, napomenula je Cvijanovićeva.\nPremijer Srpske je naglasila da će se stvari morati raščišćavati i na lokalnom nivou.\n„Moraće se uvesti više reda. Ne kažem da ljudi koji su do sada učestvovali u radu upravnih i nadzornih odbora nisu dali doprinos, već da treba otvoriti mogućnost za druge. Ako neko sebi isplaćuje veću platu nego što je potrebno, pitam se da li time zatvara prostor za zapošljavanje nekog drugog čovjeka“, rekla je Cvijanovićeva.\nOna je dodala da je zadovoljna radom Vlade Srpske, koja je funkcionisala u teškim uslovima, ali je, uprkos tome, realizovala sve što je sama sebi zadala.


Poziv dobrovoljnim davaocima krvi, organizovano i na Novom Beogradu – NBGD Vesti\nPoziv dobrovoljnim davaocima krvi, organizovano i na Novom Beogradu\nAutor nbgdvesti on 17. marta 2022.\nInstitut za transfuziju krvi Srbije pozvao je građane da daju krv, što mogu da učine u brojnim akcijama na terenu, kao i u njihovim prostorijama u Svetog Save 39, radnim danima od 7 do 19 i subotom i praznicima od 8 do 15 sati. U ponedeljak, 21. marta, organizovane su dve akcije u Novom Beogradu i to u „Dekatlonu” od 13 do 17 časova i u transfuziološkom autobusu ispred Hrama Svetog velikomučenika Dimitrija od 11 do 16 sati. U utorak, 22. marta, krv se može dati u Crvenom krstu Palilule od 12 do 17 časova, na Starom gradu u prostorijama Prve ekonomske škole od 10 do 14 časova i ispred Doma zdravlja na Čukarici od 9 do 14 sati. U sredu, 23. marta, u istom vremenskom periodu kao i na Čukarici akcija je organizovana ispred „Maks beta” u Novom Beogradu, dok se u četvrtak, 24. marta, krv može dati na više lokacija: Mladenovac, Centar za kulturu i turizam, od 10 do 16, Crveni krst Obrenovac od 9 do 14 i Elektrotehnička škola „Nikola Tesla” na Starom gradu od 10 do 16 časova.\nU petak, 25. marta, transfuziološki autobus će se nalaziti ispred Starog Merkatora u Novom Beogradu od 10 do 15 časova, kao i u istom vremenskom periodu u „Komtrejdu” u ovoj opštini. Istog dana krv se može dati i u Gradskoj opštini Stari grad od 12 do 16 časova.\nZa vikend, 26. i 27. marta, preciznije u subotu, akcije su planirane u Mesnoj zajednici u gročanskom naselju Leštane od 9 do 13 i u rakovičkom naselju Vidikovac ispred Crkve Svetog preobraženja Gospodnjeg od 9 do 14 časova, dok su u nedelju ekipe Instituta na Voždovcu u Visokoj školi za poslovnu ekonomiju i preduzetništvo od 10 do 14 sati.\n„Budi dobrovoljni davalac krvi, nadmaši sebe, pomozi nekome da bude pobednik u svojoj borbi”, poručili su iz Instituta za transfuziju krvi Srbije.


Ovo su najveće zablude o doručku - Men`s Health\nOvo su najveće zablude o doručku\nPročitajte i: Moćan doručak koji pruža energiju\nDORUČAK JE NAJVAŽNIJI OBROK U TOKU DANA\nDoručak nikako ne može da bude najvažniji obrok u toku dana ukoliko predstavlja i jedini zdrav obrok u toku istog dana. Takođe, nije u redu da preterate sa palačinkama i mafinima samo zato što je doručak najbitniji obrok, jer ovo može ozbiljno da ugrozi vaše zdravlje.\nDORUČAK VAS ČINI PAMETNIJIM\nNeke studije pokazuju da kada u školi služe doručak, deca urade bolje testove. Eksperti objašnjavaju da ovo nema veze sa doručkom, već sa punim stomakom odnosno odsustvom gladi.\nOtkrijte i 5 fantastičnih načina da ovsene pahuljice postanu ukusniji doručak\nAKO PRESKOČITE DORUČAK, POJEŠĆETE VIŠE ZA RUČAK\nU novoj Cornell studiji, ispitanici su bili podeljeni u tri grupe. Prvu grupu su činili ispitanici koji nisu doručkovali, drugu oni koji su uneli više ugljenih hidrata za doručak u vrednosti od 335 kalorija, a u trećoj grupi su se nalazili oni, koji su doručkovali obrok sa velikim brojem vlakana u iznosu od 360 kalorija.\nPročitajte i: 3 potpuno pogrešna izbora namirnica za doručak\nNa kraju istraživanja je otkriveno da su ispitanici iz prve grupe bili najgladniji u vreme ručka, ali nisu uneli više kalorija od ispitanika u druge dve grupe, a na kraju dana se ispostavilo da su uneli manje kalorija u organizam.\nSMRŠAĆETE UKOLIKO REDOVNO JEDETE DORUČAK\nU okviru istraživanja Univerziteta Vanderbilt koje je trajalo 12 nedelja, naučnici su beležili gubitak kilograma kod 52 osobe sa prekomernom težinom. Osobe koje su tokom istraživanja preskakale doručak, izgubile su više kilograma u odnosu na ljude koji redovno preskaču doručak, ali su tokom istraživanja počeli da ga jedu.\nKrajnji rezultati su pokazali da navika konzumiranja doručka ne igra glavnu ulogu u mršavljenju ili gojenju.\nPročitajte i Ishrana za topljenje masnih naslaga\nUBRZAVA VAŠ METABOLIZAM\nČinjenica je da doručak ne ubrzava značajno metabolizam u nastavku dana. Studije su pokazale da ljudi koji redovno jedu doručak sagorevaju oko 11 kalorija više po danu, što i nije značajan rezultat.\nPročitajte i: Savršen doručak: Ovsena kaša sa čokoladom i bananom\nAko ste gladni kada ustanete, slobodno jedite, ali ako niste gladni nemojte da se forsirate, već jedite kada osetite potrebu za hranom.\nTags: doručak, Ishrana, mršavljenje, zablude\nPrevious Kako zrno kukuruza postaje kokica (VIDEO)\nNext Zeleni smoothie koji će vam pružiti obilje energije


Održan seminar za delegatice PŽL\nSrijeda, 8. avgust 2018. 14:57\nSeminar za delegatice Premijer ženske lige Bosne i Hercegovine održan je danas u Trening centru NS/FS BiH u Zenici.\nNa seminaru je analiziran rad službenih lica u prethodnoj sezoni , a delegaticama su prezentovani: Propozicije takmičenja i propisi, Obaveze i dužnosti delegata Premijer ženske lige BiH, Kodeks ponašanja, Izvještaj delegata i disciplinske sankcije, Vođenje organizacionog sastanka – brifinga prije utakmice, Comet – praktičan rad.\nDelegatice su odradile i pismeni test iz poznavanja propisa.\nPredsjednik Komiteta za takmičenje NS/FS BiH, Suad Alibašić je po završetku seminara izjavio:\n„U cilju što bolje pripreme za novu sezonu Premijer ženske lige BiH, danas smo u Zenici održali seminar za delegatice ovog takmičenja. Analizirali smo prethodnu sezonu i one su upoznate da je njihov rad prikazan kroz izvještaj Komiteta za takmičenje Izvršnom odboru NS/FS BiH, te da je dobio pozitivnu ocjenu. Tu su danas delegatice koje su obavljale ovu dužnost i prošle sezone, ali ima i nekoliko novih koje polako uvodimo u delegatske obaveze na utakmicama. Intencija NS/FS BiH je da se što veća pažnja posveti ženskom nogometu, a to je danas preneseno i učesnicama ovog seminara.“\nI delegatice nose pozitivne utiske sa današnjeg seminara:\n„Prisustvovali smo predavanjima kako bismo upotpunili i proširili naše znanje, da sagledamo propozicije za novu sezonu i upoznamo se sa nekim novitetima. Sve nam je to prezentovano i stručno objašnjeno. Uočene su i neke greške koje su se dešavale u proteklom periodu i sada je na nama da to ispravimo“, kaže Daria Ćirković iz Banjaluke.\n„Ovi seminari se organizuju s ciljem poboljšanja rada nas, službenih lica na utakmicama, te su veoma značajni i pomažu nam u obavljanju naših dužnosti. Mi smo relativno kratko u ovom poslu, ali nam je i ovaj seminar dao potvrdu da smo do sada posao odradili na pravi način, što je pozitivno ocjenjeno i od Izvršnog odbora NS/FS BiH“, izjavila je Biljana Đurđić iz Brčkog.


Odlične vesti: Posle operacije Dule Vujošević ponovo u Beogradu (video)\nDobra vest za navijače KK Partizan i poštovaoce Duška Vujoševića. Legendarni trener Partizana i selektor Crne Gore se oporavlja nakon hirurškog zahvata usled transpantacije bubrega i drugim hirurškim zahvatima kojima je morao da bude podvrgnut… »\nSportske.net: Vujošević u Beogradu: "Pozitivna energija je stizala do mene, hvala svima!"Blic sport: Ekskluzivno, Duško Vujošević za blicsport: Prva izjava u Beogradu nakon operacije u Istanbulu!\nPorslavljeni košarkaški stručnjak i bivši trener Patizana Duško Vujošević posle dužeg boravka u Turskoj vratio se u Beograd. Vujošević je zbog problema sa bubrezima morao na transplataciju bubrega, ali pošto su se određene stvari… »\nKazna kakva se ne pamti... Pamti košarkaška Srbije svakakve odluke, novčane kazne i opomene za najbolje domaće klubove. Duško Vujošević je svojevremeno zbog skidanja sakoa na utakmicama morao da plati preko 200.0000 dinara, Partizan i FMP su bili… »


KO UBIJA GRAĐANE BIH - KORONA ILI LOŠI RESPIRATORI? Tužilaštvo u Sarajevu pokrenulo istragu protiv nadležnih\nrepija repija\t 05.04.2021. 19:10h\nOpštinsko tužilaštvo u Sarajevu pokrenulo je u ponedeljak istragu da li ljudi s teškom bolesti covid-19 umiru i jer su povezani sa nekvalitetnim respiratorima iz Kine.\nOdluka je donesena nakon što je 17 anesteziologa iz Kliničkog centra u Sarajevu upozorilo da se pacijentima s kovidom sa najtežom kliničkom slikom pruža neadekvatna nega.\nKako je broj umrlih naglo porastao, anesteziolozi, posebno u Sarajevu, naveli su kao mogući razlog što su u najtežoj fazi bolesti povezani sa nekvalitetnim respiratorima kupljenim prošle godine iz Kine pod sumnjivim okolnostima.\nZbog toga se sudi premijeru Federacije BiH Fadilu Novaliću i drugim licima uključenim u nabavku, za šta je iz budžeta oduzeto 5,3 miliona evra.\nStotine kineskih respiratora sa oznakom ACM812A, prema anesteziolozima koji rukuju njima, praktično su beskorisne u bolnicama jer ne dozvoljavaju sprovođenje postavki ventilacije pacijenta niti su korisne u lečenju patološkog stanja pacijenata kojima je dijagnostikovan covid-19.\nNakon vanredne sednice vlade Županije Sarajevo, njen predsednik Edin Forto rekao je da će zbog svega biti zatražen vanredni inspekcijski nadzor nad stanjem u sarajevskoj klinici.\n"Mislim da bi trebalo zabraniti upotrebu ovih respiratora i steći nove dokazane kvalitete i da bi to trebalo hitno učiniti", rekao je Forto novinarima.\nDirektorka centra Sebija Izetbegović najavila je da će zatražiti policijsku istragu jednog od dva pisma anesteziologa koja su se pojavila u medijima, jer tvrdi da je jedan od dva slučaja bio falsifikat i lažni navodi o bolnica.\n"Tužićemo sve portale, televiziju i novinare koji su mahali pismom", rekao je Izetbegović reagujući na optužbe na račun uprave bolnice.\nNije porekla da postoji autentično pismo, ali je rekla da se odnosi na "manje poteškoće" sa respiratorima koji su "lako rešivi".\nFBiH NABAVLJA 350.000 RUSKIH VAKCINA Novalić: NIje važno koja je, već koja dođe prva